Imanol Landaren bloga: 2009.06\n101 urte. Zorionak Ondarreta!!\n2009/06/29. Ordua: 11:10 AM.\tIruzkinak: 0 Eguzkiak gogor jotzen zuen azken larunbateko eguerdian. Ondarretako Batzokiaren urteurrena ospatzeko antolatutako programari hasiera emateko ohorezko aurrezku baten ondoren ikurriña altzatzeko ohorea eduki nuen. Ez nuen inoiz horrelakorik egin eta benetan unkigarria izan zen ikurriña nola igotzen zen poliki, poliki ikustea.Ehun eta bat urte ez dira egunero ospatzen. Atzean geratu ziren aurreko batzokiak (nik Romoko Ganeta plazan ezagutu nuen aurreko bakarra) baina batez be, zenbat ahalegin, zenbat iluzio, zenbat itxaropen eta zenbat alderdikide zintzo eta konprometitua, gaur egunean gure artean ez daudenak. Eurentzako beraz gure oroimena eta euren oroimenaren aurrean, aurrera jarraitzeko gure konpromisua. Katea ez da eten! Labels: blogetxo, EAJ-PNV, getxoblog, ondarreta\tM CLAN: ekainaren 27an Portu Zaharrean\n2009/06/26. Ordua: 8:00 AM.\tIruzkinak: 0 Labels: blogetxo, getxoblog, kultura, MCLAN, musika\tGerra zibilaren, aurreko gatazka zibilen eta diktadura frankistaren biktimak aintzatestea\n2009/06/25. Ordua: 12:38 PM.\tIruzkinak: 0 Hasi baino lehenago, zuen aurrean agertzen den mahaia aurkeztu nahiko nuke, Getxoko Udalaren Bozeramaileen Batzarra alkatearekin batera osatzen duten udal talde politiko guztien (EAJ-PNV-PP-PSE-EE eta Alternatiba) bozeramaileek eratua. Prentsaurreko honetara dei egin dizuegu udaleko talde politiko guztiok, Bozeramaileen Batzarrean bilduta, azkenean lortu dugun akordioaren errealitatea Getxoko herritarrei helarazteko, gure udalerrian gainditu gabe zegoen ikasgai historikoetako bati heltzeko, gerra zibilaren aurreko gatazka zibilen eta diktadura frankistaren biktimak aintzatestea eta omentzea alegia. Aho batez hartutako erabaki hau, hortaz, formalki eta handikiro onetsiko dugu, adierazpen instituzional moduan, datorren ekainaren 26an (ostirala) egingo dugun osoko bilkuran. Eta honekin gure herriko historiaren atal beltz eta mingarri hauen biktimen errealitatea, justizia historikoagatik, ahanzturan ez uztera zuzendutako ibilbidea hasiko dugu, betiere adiskidetze eta adostasun klabean ulertutako aintzatespen eta omenaldiaren bidez. Helburua honelakorik berriro ere ez gertatzea da. Adierazpena irakurtzeari ekin baino lehenago, alkate gisa dudan poza, eta agertutako udal talde politiko guztiena, plazaratu nahi dut, erabaki honen bidez biktimak aintzat hartzeko garatu dugun lan komunaren bigarren adierazpena den honengatik, adostasun, akordio eta erantzukizuneko klabean. Gogoratuko duzuenez, elkarrekin egindako lan honen lehenengo adierazpena terrorismoaren biktimak aintzat hartzeari buruzko adierazpen instituzionala izan zen, udal talde politiko guztiek babestuta. 2009. urteko martxoaren 27an egindako osoko bilkuran onetsi genuen.PDF fitxategiaren deskarga adierazpenarekin.MP3 fitxategiaren deskargarekin nire adierazpenekin (I).MP3 fitxategiaren deskargarekin nire adierazpenekin (II).Labels: Alternatiba, blogetxo, bozeramaileak, dikatdura frankista, EAJ-PNV, gerra zibila, getxoblog, PP, PSE-EE\tGetxo Antzoki berria hartuko duen zuloa egiteko hondeatze lanak irailaren hasierarako\n. Ordua: 12:00 PM.\tIruzkinak: 0 Getxo Antzoki berria eraikitzeko proiektuaren 1. faseko lanak, antzoki berria, Musika Eskola eta San Nikolas plazako lurpeko aparkalekua hartuko duen zuloaren indusketa lanak, abuztuaren amaiera eta irailaren hasiera bitartean hasiko dira. Bihar ostiraleko, hilaren 26ko, ohiko Udalbatzak, lan horiek TECSA-EXIXA enpresa elkarteari emateko proposamenaren gainean erabakia hartuko du. Halaber, proiektua aurrera eramatea ahalbidetuko duen HAPOko xedapenaren aldaketa behin-betiko onestea proposatuko da ere saio berean.1 fase honetako lanek 6.000.000 euroko aurrekontua dute eta 16 hilabete inguruko iraupena izango dute. 5.000 m2 inguruko eremuan egingo dira lehen lan hauek eta beren helburua da, Getxo Antzoki zaharrak betetzen zuen gunean, ondoko lursail birkalifikatuetan, San Nikolas plazan, Andres Kortinako esparru batean eta ,baita, bi arloen artean dagoen Basagoiti Etorbideko tartean, hondeaketa egin eta lurrak hustutzea.Hirigintza zinegotzi Joseba Arregik aditzera eman duenez, “zuloak 10 eta 15 metro arteko sakonera izango du, 1.116.000 m3 lur mugituko dira, etorkizunean 3 solairuko aparkalekua eta Getxo Antzoki berria hartu ahal izateko”.Lanak hasita, aldaketak izango dira oinezkoen eta autoen joan-etorrietan. Izan ere, Arregiren esanetan, oinezkoentzako bidea ez da etengo Basagoitiko Etorbidean, pasabidea ipiniko dutelako zuloaren gainetik –Telefonikaren egoitzatik elizara arteko tartean-. Zirkulazioari dagokionez, noranzkoa aldatuko da Andres Kortina kalean.Lehen fasearen ondotik etorriko dira bigarren bat San Nikolas plaza azpian, Andres Kortina kaletik (Algortako Etorbideko kantoian) sarrera izango duen aparkalekua egiteko, hirugarren bat antzokia bera altxatzeko eta laugarren bat plaza eta inguruak txukuntzeko azken ikutuak emateko. Arregik aipatu du inguruko auzokideekin bilduko direla lanak zelan egingo dituzten eta uneoro zelan dauden azaltzeko asmoz, eta baita, “ahal dugun neurrian, laneek eurei eragingo dizkieten trabak arintzen ahaleginduko gara, garrantzitsuak izango baitira, batez ere, lehen bi faseetan”.Labels: blogetxo, euskal kultura, Getxo Antzokia, getxoblog\tGay, Lesbianen eta Transexualen eguna Getxon\n. Ordua: 7:58 AM.\tIruzkinak: 0 Getxoko Udaleko Berdintasunerako sailak datorren igandean, ekainaren 28an Gay, Lesbianen eta Transexualen eguna ospatuko dela eta, bi laburmetraien aurkezpena antolatu du bihar, ostegunean, ekainaren 25ean.Laburmetraiak Tania Arriagaren “La espinita” eta Yolanda Martínezen “De compras con mi madre”izango dira. Proiekzioaren ondoren solasaldia izango da zuzendariekin. “La espinita” laburmetraiak sari batzuk lortu ditu, tartean 2009ko Zinegoaken fikzioko laburmetraiaren edo dokumental hoberenaren saria, 2009ko CINOHOMOn (Valladolideko Zine Gayko Jaialdia) laburmetraia hoberenaren epaiaren saria eta gai sozialeko Laburmetraien Nazioarteko I Jaialdiaren epaiaren eta publikoaren akzesita Berriozarrean 2008an. Saioa 19:30ean hasiko da Algortako Kultur Etxean, Villamonten. Sarrera doakoa izango da.Labels: blogetxo, gay, getxoblog, lesbiana, transexual\tCinegourland Andoni Luis Adurizen eskutik\n2009/06/24. Ordua: 9:14 PM.\tIruzkinak: 0 Labels: aduriz, cinegouland, cinegourland, gastronomia\tGetxoko XXXIII. Nazioarteko Jazzaldia\n. Ordua: 12:07 PM.\tIruzkinak: 0 Aurten ere, Getxoko Jazzaldiak JAZZ EUSKADIri, Euskadiko Jazzaldien Zirkuituari, hain zuzen ere, emango dio hasiera. Uztailean zehar, zirkuitu horrek protagonista nagusi bilakatzen ditu jazz erritmoak, ez bakarrik Getxon, baita Donostian eta Gasteizen ere.Sei egunetan zehar, uztailaren 1etik 5era, Getxoko Nazioarteko Jazzaldiak bere musika eskaintza ekarriko die zaleei jazzaldiaren 33. ekitaldian. Ohi bezala, horren ezaugarri nagusiak kalitatea eta aniztasuna ditugu.Esan bezala, 33 urteko jarduera beteko du aurten jazzaldiak; hiru hamarkada baino gehiagoko ibilbide horretan Getxo Jazzak gure musika panoraman nabarmendu da pixkanaka-pixkanaka.Kalitateaz eta aniztasunaz gain, aipatzekoak dira ere beste ezaugarri bi: batetik, ospe handiko artista beteranoen eta Talde Lehiaketako banda gazteen partaidetza. Horrela, bada, etorkizun handiko artista gazteak eta musikari ospetsuak agertoki berean jarduten dira. Bestetik, ezin dugu ahaztu jazzaldian estilo aniztasun ikaragarria dagoela. Besteak beste, egungo jazza, doinu latinoak, fusio-jazza eta beste hainbat estilo entzun daitezke. Aniztasun hori jazz musikaren aberastasunaren isla dugu.Musika eskaintzari dagokionez, aurtengo kontzertu nagusietan honako artista eta talde handiez gozatzeko aukera izango dugu: DIANE SCHUUR, OMAR SOSA, MICHEL CAMILO, SPYRO GYRA, PAQUITO D'RIVERA eta CHANO DOMÍNGUEZ. Horiek guztiak Biotz Alai plazan arituko dira, Talde Lehiaketako saioak amaitu ondoren.Azken horiek, 21:30ean hasiko dira leku berean. Aurten, Suitzako, Italia-Danimarkako, Txekiar Errepublikako eta Poloniako bandak lehiatuko dira eta, lau gauetan zehar, Europako talde gazteek egiten duten jazz bikaina erakutsiko digute.Aipatutako saioez gain, ezin dugu ahaztu, “Hirugarren Milurtekoa” atalaren kontzertuak (Getxo Antzokia plaza, 19:30ean) eta Algortako Piper’s Irish Pubean izango diren Jam Sessions-ak. Azken horiek Biotz Alai plazako kontzertuak amaitu ondoren (gaueko 00:00ak aldera) hasiko dira. Halaber, New Orleanseko marchin’ band batek etorriko zaigu Getxoko kaleak jazzaldian zehar girotzeko.Azkenik, aurten ere Dixie Gunea izango dugu jazzaldian. Atal hori iaz abiatu zen eta oso arrakastatsua gertatu zen. Uztailaren 1tik 5era, bost dixie talde jardungo dira Algortako Geltokia plazan, 18:00etan. Aire zabalean, 20ko eta 30eko hamarkadetako musika alaiaz gozatu ahal izango dugu bertan.Gauzak horrela, ezinbesteko topagunea bilakatuko da Getxoko Jazzaldia aurten ere musikazaleentzat eta jazz musika onenaren erakusleiho bikaina izango dugu bertan. Hori guztia lortzeko ezinbestekoa dugu honako erakunde eta enpresa hauen laguntza: Bizkaiko Foru Aldundiko Kultura Saila (honi esker The Manhattan Transfer eta Dixie-Gunearen kontzertuak gauzatu ahal izan baitira, besteak beste), Eusko Jaurlaritzaren Kultura eta Turismo Sailak, Bilbao Bizkaia Kutxa, El Correo, Metro Bilbao, Injuve, INAEM, Getxoko Turismo Bulegoa eta Auvol-Skoda.PDF fitxategiaren deskarga Getxoko XXXIII. Nazioarteko Jazzaldiaren dosierrarekin.Labels: blogetxo, Getxo jazz, getxoblog, kultura, musika\tUholdeetako Batzorde Bereziak Gobela errekaSalsidu eta Etxezuri-Larrañazubi aldeetan hobetu eta lehengoratzeko badaezpadako proiektuak onartu ditu\n2009/06/23. Ordua: 6:02 PM.\tIruzkinak: 1 Uholdeetako Batzorde Informatibo Bereziak oneritzia eman die bere gaurko batzarran URAk Gobela errekaren egoera Salsidu eta Etxezuri-Larrañazubi aldeetan hobetu eta ingurumena lehengoratzeko Proiektuaren harira aurkeztutako bi lan egitasmoei. Uraren Euskal Agentziak Gobela ibaiaren Egokitzapen Hidraulikorako eta Ingurumena Lehengoratzeko egindako Proiektuan aurreratutako jarduerak dira eta 6.000.000 eurotik gorako aurrekontua dute. Badaezpadako lan hauen helburua da Gobela errekan dagoen uholde arriskua erabat gutxitzea.Aipatu bi proiektuei argi berdea emateko Batzorde Bereziaren erabakia berretsi beharko du datorren ostiralean, hilaren 26an, Getxoko Udalbatzak.Algortako Salsidu aldean aurreikusitako lanen arabera, Getxo eta Berango arteko errepidean dagoen zubiaren ordez barria ipiniko dute eta ezkerraldean Getxo 1 Hezkuntza Ertaineko Institutuak dituen lurren beheratzea egingo da, eta Fadurako bide hezkuntzako instalazioetako eta tenis pistetako lurren kotaren eraiste eta beheratzea ere.Horrez gainera, bertako zerbitzuak (horniketa, saneamendua, argindarra eta telefonoak) berriz jarriko dira lanak egitea ahalbidetzeko, eta hauek irauten duten bitartean, behin behineko oinezkoentzako pasabidea ipiniko dute errekaren bi aldeak lotzeko.Etxezuri-Larrañazubiko tartean, Negurin, Leioako Etorbidean eta Jolasetan zubi berriak ipiniko dituzte eta errekako ezkerraldeko lurren kota beheratu egingo da, aipatutako bi zubien artean, Jolasetako zubia eta Lexarretakoaren tartean eta Larrañazubi ikastetxeko inguruetan. Tarte horretan dauden zerbitzuak (saneamendua, argindarra,....) berrituko dituzte ere lanak ahalbidetzeko.Labels: premiazko proiektuak, uholdeak\tGure isiltasuna, ETA-ri -ez beste inori ere- indarrik ez emateko (egiten diguten erabilpenagatik) ezinbesteko\n. Ordua: 8:50 AM.\tIruzkinak: 0 Iñigo Urkulluren blogean idatzitakoa.“Quien -habiendo condenado siempre y siendo su posición ética incuestionable- calla, calla. No siempre el que calla otorga”.“Isilik dagoena -beste behin gaitzespena egin eta gero eta jarrera etikoa eztabaidaezina delarik- isilik dago. Isilik dagoenak ez du beti arrazoi ematen”.Batzuetan isiltasunak ere interpretatu egin behar dira. Kasu batzuk ezinbestekoak dira; erailketa bat, esate baterako. Horrelako kasu gaitzesgarri baten aurrean –erantzukizunagatik– isilik dago egon beharra. Azken egunotan izan dugun egoera honetan, jarrerarik zuhurrena isilik egotea izan da.Ezin genuen, ezin dugu demokraziarekiko aldeko jarrera dugun alderdion batasunaren pitzadura txikiena ere erakutsi ETA-ren terrorismoaren aurrean. Hori da orain egin beharrekoa. Ondo-bidea da. Oposizioan zeudenean beste batzuek eskuzabaltasun demokratiko berarekin jardun ez bazuten, orain ezin dugu guk arduragabekeria bera egin.Iritsiko da, gorrotorik gabe, garaia. Eduardo Puelles-en erailketa baino lehen aurreikusita zegoen moduan, argi eta garbi geratuko da Antena 3 telebista katean txanoa jantzitako ustezko ertzaina batzuek aurreko Herrizaingo Sailaren aurka egindako akusazioak gezur biribila direla.Iritsiko da garaia. Ibarretxe lehendakariaren (eta aurreko lehendakarien)kontra egindako akusazio bidegabeei emango diegu erantzuna, baita Euskal Irrati Telebistaren aurreko etapei ere, eta, oro har, Euzko Alderdi Jeltzaleak gidatu dituen euskal erakundeetan ETA-ren aurrean izandako jarrerei.Iritsiko da garaia. Eta nabarituko dugu, Antonio Basagoitik berak ere aitortu duen moduan, ETA-k, zoritxarrez, lehendakari guztien agintaritzetan erail duela azken 50 urteetan.1968.eko urtetik Leizaola-ren, Garaikoetxea-ren, Ardantza-ren eta Ibarretxe-ren garaietan, baina baita López-en agintaldian ere, Egiguren-ek eta Ares-ek sinbolizatzen duten hizkuntza bikoitz horregatik ere.Iritsiko da garaia. Eta terrorismoaren kontrako borrokako agintari nagusietako baten erailketarengatik atsekabetuko gara; –batez ere– pertsona bat hil duten aldetik. Izan ere, kolpe operatibo latz hau oharkabean pasatu nahi izan dutenarena eman lezake, Pérez Rubalcaba-k gidatutako ministeritzaren autobabes sistemek itxura guztien arabera porrot egin dutela ez agerian gelditzeko, komunikazio-ildoa ikusiz.Guztiek elkarrekin egin duten kanpainaren ostean, egiari errespetua galdu ostean, iritsiko da gauzak bere tokian ipintzeko garaia, gorrotorik gabe.Bien bitartean, isiltasuna horixe izango da: isiltasuna. Zuhurtziagatik eta erantzukizunagatik.Baina Patxi López-ek larunbateko manifestazioko olerkian egindako identifikazio bidegabeko bat salatzeari ezinbesteko deritzogu; lehendakariak berak euskaraz eta eskuz idatzitako poesia hartako pasarte batean, hain justu.Ez. Ezin diezaiokegu euskaldun kalifikazioa ETA-ren terrorismoari aplikatu eta entzungor egin. Nahiz eta euskara askorik jakin ez, «Euskaldun hiltzaileak hil digun hiritarra» ez da euskal herritar guztien lehendakari izan nahi duen inork esateko modukoa.Labels: EAJ-PNV\tAndoni Aduriz sukaldariburu ospetsuak zabalduko du datorren asteazkenean, hilaren 24an, Kirol Portuan, Cinegourland Jaialdia\n2009/06/18. Ordua: 6:26 PM.\tIruzkinak: 0 Andoni Aduriz, Errenteriako Mugaritz jatetxeko chef ospetsuak zabalduko du datorren asteazkenean, hilaren 24an, 18:00etan eta Kirol Portuko karpapean, III Cinegourland ikus-entzunezko zine eta gastronomiaren Jaialdia. Bere behin betiko programa aurkeztu dute gaur goizean bertan. “Zineko Pintxoak” Lehiaketaren deialdia, “bost Michelin izardun” diren bost sukaldari bizkaitarren (Xabier Garcia, Eneko Atxa, Andoni Arrieta, Daniel Garcia eta Fernando Canales) presentzia eta Juan Echanove aktorearekin egingo den hitzaldi-mahainguru-proiekzioa, eta Pedro Subijana sukaldariak, Jose Luis Cuerda zine zuzendaria eta Aizpea Goenaga zuzendaria, zinea eta gastronomiarenganako erakutsitako maite-suagaitik, sarituko dituzten “Cinéfilos y Gourmets” Sariak dira, Getxon “Cinegourland” Ikus-entzunezko Zine eta Gastronomiaren Jaialdiaren harira prestatu diren ekitaldietako batzuk. Ekainaren 24tik 27ra ospatuko da udalerriko hainbat lekutan, batez ere Kirol Portuan, baina baita Portu Zaharrean, San Joseren Jauregian eta High Tech Tamarises Hotelean ere. Jaialdian zehar ikusi ahal izango dira, besteak beste, gastronomiari lotutako zenbait proiekzio, egungo sukaldaritzako platerrik ederrenen erakustaldia eta sukaldaritzaren ganeko ikus-entzunezko ikasgaia. Ekimenak herritarrentzako antolatu ditu ekitaldi batzuk eta sektoreko profesionaleentzat beste batzuk. Getxoko Udalaren, Bizkaiko Foru Aldundiaren, Eusko Jaurlaritzaren eta BBKren babesa du. Getxoko alkate Imanol Landa pozik agertu da Getxo ezaugarri horietako jaialdia hartuko duelako “herritik kanpo gure udalerriaren eta Bizkaiaren, bere elementu turistikoen, ostalaritzaren, merkataritzaren eta kulturaren irudi atsegin, erakargarria eta iradokitzailea ematen baitu; azken finean, Getxok dituen gauzarik onenak kanpoan erakusteko baliatu dugun ekimena baita”. Cinegourlandeko zuzendari Pepe Barrenak Getxora gastronomiaren eta zinearen pertsonai ospetsuak ekarriko dituen jaialdiaren programaren nondik norakoa azaldu du.Pintxo LehiaketaJaialdiaren harira Getxoko Udalak I “Zinemako Pintxo” Lehiaketa antolatu du, ekainaren 20tik 26ra bitartean egingo dena. Bertan 13 taberna eta jatetxek eman dute izena guztira. Hauek zinearekin lotuta egongo diren pintxoak sortu, egin eta eskainiko dituzte: pintxoaren izena edo izenburua dela, osagarrien edukia dela edo zinearekin beste lotura erakusten dela. Epaimahaiak 5 pintxo hautatuko ditu finalerako euren itxura, asmakizuna, emandako izena edo zaporea kontuan hartuta. Ekainaren 27an, larunbatean, finalista diren 5 pintxoen egileak haien artean lehian arituko dira zuzenean Kirol Portuan jarritako karpapean, eta bertan epaimahaiak irabazlea nor den erabakiko du. Diru-saria 1.500 euro eta garaikurra izango da.MP3 fitxategiaren deskargarekin nire adierazpenekin.Bost izarduneko sukaldariak“Cinegourland”ek proposatzen du ere Michelin izar bana jaso duten bost sukaldari bizkaitarrek profesional ezagunen aurrean erakustaldia egitea, San Joseren Jauregian ekainaren 26an, ostiralean.Xabier García, Amorebieta-Etxanoko “Boroa” jatetxekoa, Foie-Graseko bonboia krispetetako estaldurarekin platerrarekin mahaikideak harritzen saiatuko da; Eneko Atxak, Larrabetzuko “Azurmendi”koak, bere azkeneko proposamena, “La Huerta” izenekoa, aurkeztuko du, Madrileko Hotel “Villa Magna”n duen jatetxean arrakasta lortzen ari dena, hain zuzen; Galdakaoko “Andra Mari”ko Andoni Arrietak legatza moluskuen eta perrexilen saltsarekin proposatuko du; Daniel Garcíak, Bilboko “Zortziko”koak, baserriko oilasko Eusko Labelduna prestatuko du; eta Fernando Canalesek, Bilboko “Etxanobe” jatetxekoak menua itxiko du Arraultza Frijitua postrearekin, mamian eta arraultz gorringoan oinarritutako ikus-amarrua. Ondoren Estatuan gorantza doazen beste gastronomien aurrean Bizkaiko sukaldaritzaren errealitateaz eztabaidatuko dute. Estatuko sukaldaritzaren errealitatea gure mugetatik at gaiaz hitz egingo dute ere mahaikideek. Beste jarduera batzukAktore ezagunak “Materia prima: regreso al futuro” izenburuko hitzaldi-mahingurua eskainiko du. “La Granja de Rosendo”, baserriko produktuen benetako zaporea eta noblezia berreskuratu nahi duen farm food proiektuaren ganeko azalpenak emango ditu. Mahinguru honetan beste gai batzuk aztertuko dituzte ere: elikagai tradizionalen agortze edo gain-ustiatzea, idiliko ezezik nekazaritza suspertzeko beharrezkoak diren negozio hauen errentagarritasuna, eta abar. Halaber, “Cómo nos ven” eta “El crepúsculo de la crítica gastronómica” debateak egingo dira ere.Proiekzioen artean, gastronomia zinemaren bi “bitxi” proiektatzea aurreikusi dute, hots, Ted Kottcheffen “Pero quién mata a los grandes chefs?” eta Juzo Itamiren “Tampopo”, besteak beste. Hauez gain antolatu dituzte ere, “zinemako ardoen” dastaketak, “Sabores y paisajes” izenpean Urdaibaitik eta Txinbitoan txangoak, sektoreko profesionaleentzat, eta “Look & Food-La arquitectura gastronómica” erakusketa. Azken honek egungo sukaldaritzaren plater ederrenen argazkiak bilduko ditu Kirol Portuko karpapean.Ostiralean, ekainaren 26an, San Joseren Jauregian –Zugatzarte Etorbidean- “Cinéfilos y Gourmets” sariak banatuko dira, bere bizitzan zehar bi arte hauen gainean adorea erakutsi duten pertsonen (aktoreak, zuzendariak, idazleak …) artean. Bertan Juan Echanove aktorea, José Luís Cuerda zuzendaria, Pedro Subijana sukaldaria, Daniel Vazquez Sallés –“Comer con los ojos” liburuaren idazlea-, eta José Luis López Linares, “El pollo, el pez y el cangrejo real”, kritikariek “gastronomiako historiako lehen thriller” izendatu duten dokumentalaren zuzendaria; Aizpea Goenaga zine zuzendaria, “Sukalde Kontuak” euskerazko filmeagatik, eta EEBBko kazetari gastronomiko ezaguna den Gerry Dawes izango dira beren saria jasotzeko.Informazio gehiago: www.cinegourland.comLabels: blogetxo, cinegourland, getxoblog, turismo\t“Getxo Shop & Fun”, merkataritzaren aldeko kanpaina\n2009/06/15. Ordua: 3:07 PM.\tIruzkinak: 0 “Getxo Shop & Fun” da udalerriko merkataritza jarduera eta ostalaritza sustatzeko helburuarekin Getxoko Udalak abiatuko duen kanpainaren lelo nagusia. Komunikazio eta publizitate kanpaina da zenbait hizkuntzatan egina (gaztelaniaz, ingelesez eta euskaraz). Honen irudia bereziki zaindu dute, hain zuzen ere, barruko publikoa (auzokideak) zein kanpokoa (bisitariak eta turistak) aintzat hartzeko. Kanpainak gure udalerriaren irudi modernoagoa eta modakoa eskaini nahi du.Getxo lehen mailako merkataritzako eta astialdirako hiri bezala bultzatu nahi dugu, beste toki batzuekin aldentzen gaituzten honako ezaugarri hauek nabarmenduz: merkataritzako eta ostalaritzako sarea, erosteko eta disfrutatzeko denon gustukoak diren amaigabeko aukerak eskaintzen dituena eta bere kalitate eta, aldi berean, aniztasun handiagatik oso ezaguna den merkataritzako eta ostalaritzako sarea. Eta hori guztia, kanpainan azpimarratzen denez, paisaia ikusgarriekin eta monumentu ondare handiarekin inguraturik, eta kultur eta kirol jarduera ugarirekin, hondartzarekin, olatuekin, haizearekin, musikarekin edo antzerkiarekin batera gozatu ahal delako”.Mezuak biderkatuko dituen leloak Aldi berean, asmoa da kanpaina hau biderkatzea, diseinu berberarekin baina testu desberdinak erabiliz. Horrela, diseinuak marka hori Ikus-entzunezko Gastronomia eta Zinema Jaialdia-Cinegourland edo “Getxo Hareatan Goza” (Udalak Ereaga hondartza dinamizatzeko bultzatutako jarduerak) ekimenetan agertuko diren “Getxo Look & Food” edo “Getxo Ikus ta Jan” leloekin ere erabiltzea ahalbideratuko du. Leloak bizitza ugari izango ditu, mezuak biderkatzeko duen ahalmenak bai getxotarrentzat bai kanpokoentzat Getxo bultzatzeko dugun helburua lortzera lagunduko duela uste dugulako.EuskarriakKanpainak euskarri desberdinak izango ditu eta Getxon, hiriburuan eta Bizkaiko beste herri batzuetan ikusi ahal izango da. Honako euskarri hauek erabiliko ditu: Metroarenak, autobusetako markesinak, iragarkiak hainbat hedabidetan, irratietan ere iragarki laburrak eta abar. Era berean, azpimarratu udalerriko komertzioen laguntza ere eskatu duela Udalak, esate baterako, beren erakuslehioetan binilo batzuk ipintzeko eta bezeroei kanpainaren leloa duten txapa batzuk emateko. Publizitate-euskarrien bidez mezua jasotzen dutenek merkataritza sarean ere ikustea da asmoa, harremana zuzena izan dadin.Kanpaina honen ostean beste batzuk etorriko dira, horiek guztiak Gobernu taldeak merkataritza eta ostalaritza dinamizatzeko duen helburuari lotuta, gure udalerriarentzat aberastasuna sortzeko helburuarekin. Izan ere, Getxoko txikizkako merkataritza dinamizatzea da Planaren helburu nagusia, Getxo erosketa, astialdi eta auzokideen eta bisitarien arteko harreman sozialerako erreferente bihurtu aldera. Euskal Herriko Unibertsitateko Ekonomika eta Enpresa Fakultateko Enpresako Ekonomia Aplikatuko Institutoko aditu batzuek prestatu dute egitasmoa, Udalak hala eskatuta.MP3 fitxategiaren deskargarekin nire adierazpenekin (I).MP3 fitxategiaren deskargarekin nire adierazpenekin (II).Labels: bidezko merkataritza, blogetxo, getxoblog, Sustapen Ekonomikoa\tGurutzontzietako bidaiariei zuzendutako ekintza gehiago\n2009/06/12. Ordua: 9:11 AM.\tIruzkinak: 0 Gurutzontzien kaiak erakartzen duen turista kopurua handitzeko asmoz, Udaleko Turismo eta Sustapen Ekonomikorako Arloak, gurutzontzi, bidaiari eta sektorean murgilduta dauden beste zenbait eragileri zuzendutako ekintzen programa osatu du, zerbitzu berriak eskainiz. 2009. urtean zehar garatzen doan programa honen bitartez, udalerriko saltokien eta jatetxe eta tabernen jarduera handitu nahi da, Getxoko kaleetatik ikusten diren gurutzaldietako bidaiarien presentzia areagotuz.Produktuaren sustapen, informazio, sormen eta komertzializazio jarduerak Gurutzontzien terminalean bertan egingo dira, Kirol-Portuan , merkataritza zentroetan (Algortan eta Areetan) eta udalerrian bertan, hain zuzen.Horrela, gurutzontzietako bidaiariei zuzendutako ibilbide zehatza diseinatu da udalerritik zehar. Ibilbide honi esker, gune komertzialak bisitatu ahal izango dira eta horrekin batera, gure geografiaren bertoko elementuak ezagutu ahal izango dira.Era berean, gurutzontziak kokatuta dauden terminaletik erdiguneetara joan ahal izateko, autobusa martxan jartzea aurreikusten da, hau da, Algorta eta Areetara joateko autobus zerbitzua, hain zuzen ere. Honekin batera, tren turistikoa ere jarriko da martxan, azken hau zuzenean joango delarik terminaletik udalerriko erdigunera, Kirol-Portuan ere geldituko delarik. Zerbitzu hau, tamaina handiko ontziei zuzenduta dago eta beraz, aurreikuspenen arabera, 14 ontzik erabiliko dute.Halaber, ontzietako bidaiariek alde batetik bestera zodiacean mugitzeko aukera dute, ekimen hau Udaleko Turismo Bulegoak jarri duelarik martxan eta Getxoko Bela Eskolak kudeatzen duelarik. Helburua, zera da: bidaiariak ahalik eta arinen eramatea erdigunera, erosketak egiteko aukera izan dezaten eta udalerria ezagutu dezaten. Guztira, 6 minutu ematen dira gune batetik bestera joaten, gurutzontzien moilatik irteten denetik Areetako ontziralekura heldu arte. Ordu erdiro izango da zerbitzua, bai Bela Eskolan bertan bai ontziralekuan ere. Prezioari dagokionez, euro bat ordaindu beharko da.Gurutzontzietan lan egiten dutenenentzat, fam trips izenekoak aurreikusi dira, hau da, ibilbide laburrak. Helburua zera da, profesional hauek ahalik eta informazio gehien biltzea, etorkizunean egingo diren ibilaldiak erabaki ahal izateko. Normalean, ordu kopuru mugatua izaten dute portuan, 2 edo 3 ordu, gehienez jota. Denbora tarte horretan, eta bertoko gida baten laguntzaz, udalerria bisitatzeko ibilbideaz gozatzeko aukera eskainiko zaie, interes-guneak, eskaintza komertziala, turismo-zerbitzuak eta bestelako kontu interesgarriak ezagutzeko. Horrela, une honetan eskuragarri dagoen eskaintza egokitu nahi da eta bisitatzeko gune berriak proposatu nahi dira.Ildo beretik, Turismo Bulegoa, Getxoko Taxilarien Elkartearekin elkarlanean dabil, gurutzontzietako lagunei etengabeko taxi zerbitzua eskaini ahal izateko. Era berean, badira informatzaile turistikoak ere, gurutzontzietan adituak direnak, azken hauek, gurutzontzietako lagunei informazio pertsonalizatua eskainiko dietelarik.Getxori eta udalerrian erabil daitezkeen zerbitzuei buruzko informazio-zerbitzua, bereziki, 1.000 eta 3.000 bidaiari artean garraiatzeko ahalmena duten itsasontziei eskaintzen zaie (nahiz eta informazioa 600 eta 1.000 bidaiari artean ekartzen dituzten itsasontziei ere eman), eta gurutzontzietan etortzen den jendearen hizkuntza nagusietan eskaintzen da. Horrez gain, Getxora gurutzontzi bat heltzen den bakoitzean, udalerriko merkataritza eta turismoari buruzko argibideak (euskarri grafikoak) ere bidaltzen zaizkio gurutzontzietarako moilan dagoen Terminalean lan egiteko baimena duen Turismo Bulego bakarrari, hau da, Eusko Jaurlaritzako Turismo Bulegoari. Getxoko Turismo Bulegoak kolaborazioa mantenduko du Portuko Agintaritzarekin, arloko profesionalen bisitak jasotzen direnean, gure udalerriak dituen turismoaren alorreko baliabideen berri emateko hain zuzen ere. Crystal Symphony Datorren astelehenean, ekainak 15, “Cristal Symphony” izeneko gurutzontzia Getxoko moilan atrakatuko duela aurreikusita dago; 239 metroko luzera eta 900 bidaiari eramateko ahalmena dauka itsasontzi horrek. Oraingo honetan, eta ekintza egitasmo honen harira, txu-txu trena jarriko dute turisten esku.Argazki gehiago: Welcome to Getxo! posteanLabels: blogetxo, getxoblog, gurutzontziak, turismo\t“Azul Marino” eraikina eraitsi dute bere aurri-egoerak zuen arriskuagatik\n2009/06/10. Ordua: 3:00 PM.\tIruzkinak: 0 Getxoko Udalak Ereaga hondartzan zegoen “Azul Marino” izeneko etxea eraitsi du, bere aurri-egoerak zeukan arriskuagatik. Txosten teknikoek egiaztatu dute eraikinaren egituraren egoera oso txarra zela. Etxeko zutabe batzuk ez zeuden zoru gainean jarrita eta horregatik eraikina eusteko eskorak zeuden. Eraispena gaur goizean egin da. Batzuetan teilatu gainean gazte batzuk egon izanagatik eta udaldian inguru horretan izaten den jende kopuru handiagatik, Getxoko Udalak arrisku egoera posibleak ekiditeko eraisteari ekin dio. Bere egoera oso narriatuta zegoen eta ziklogenesisa jasan ondoren, askoz hondatuago geratu zen eta horrek bere behin betiko itxiera eragin zuen. Udal txosten teknikoek argitu zuten etxe katalogatua edo babestua ez zenez, kalte handiagorik ez gertatzeko, lurrera bota behar zela. “Azul Marino” etxea Turismo Bulego Nagusia izan zen joan den otsailera arte. Gaur egun, eta aldi baterako, turismo arloaren bulego nagusia Algortako Makaletako Etorbideko 56 zenbakian dagoen udal egoitzan dago, telefono zenbaki eta posta elektroniko berberarekin. Era berean, pasa den martxoan Ereagako hondartzaren inguruan Turismo Informazio Gunea ezarri zen.Esan ere, Udala inguru horretan beste proposamen alternatibo batzuk aurrera eramateko lan egiten ari dela. Azkenik, “Azul Marino” etxea eraisteak ez du zerikusirik izan “La Terraza” eraikinerako udalak duen proposamenarekin, bere egunean iragarri bezala, gelditu nuena, eraikin horren inguruan adostasun gehiago lortze aldera.Labels: azul marino, blogetxo, getxoblog, la terraza, turismo\tIzaskun, zazpi herrialdeen ordezkari bakarra\n2009/06/09. Ordua: 1:54 PM.\tIruzkinak: 0 Bai, egia da, euskal ordezkari gehiago edukiko ditugula Europako legebiltzarrean, zortzi gehiago hain zuzen: Ramon Jauregi (PSOE), Iratxe Garcia (PSOE), Eider Gardeazabal (PSOE), Mayor Oreja (PP),Carlos Iturgaitz (PP) Pablo Zalba (PP), Iñaki Irazabalbeitia (Aralar-EA) eta Alain Lamassoure(UMP), baina egia da ere Izazkun Bilbao Barandika izango dela gure Euskal-Herriko hego eta iparraldeko herrialde guztien ordezkari bakarra, azken batean EAJ izan delako, gure zazpi herrialdeetan aurkeztu den alderdi bakarra eta hori abertzaleok ez dugu ahaztu behar.Nueve representantes tendran los siete territorios que conforman nuestro pais en el parlamento europeo pero únicamente uno, Izaskun Bilbao Barandika, se erige en representante única del conjunto de los territorios de ipar y hegoalde, porque solo el EAJ-PNV se ha presentado en todos ellos. No lo olvidemos, porque es un orgullo y a su vez una responsabilidad para nuestra representante.Beraz, zorionak Izaskun! Aurrean dekozun erronka potentea bait da.Labels: EAJ-PNV\tGetxo Kirolakeko ate irekietako eguna: ekainak 14\n. Ordua: 8:29 AM.\tIruzkinak: 0 Getxo Kirolakek ate irekietako eguna antolatu du, ekainaren 14an, igandea. Egun horretarako, udalerriko kirol klubekin lankidetzan, zenbait josteta eta kirol jarduera prestatu dira, herritar guztientzat. Horrela, 11:00etatik 14:00etara, Fadura kiroldegira datozen pertsonek eskaintza zabala izango dute: errugbia, ziklismoa, atletismoa, tenisa, patinajea, hockeya, padela, saskibaloia, eskubaloia, herri kirolak, egokitutako kirola, pilota, spining, aerobica, boleibola eta futbola.Ekimen hau Bizkaiko Foru Aldundiak bultzatzen du. 38 udalerrik bat egin dute berarekin. Europako Batasunaren ekimena da, kirola biztanleria osoaren eskubidea izatea lortzeko helburuarekin. Gainera, kirola integrazioko, heziketako eta aisialdi osasungarriko tresna izan dadila nahi du EB-k. PDF fitxategiaren deskarga Getxo Kirolakeko ate irekietako egunaren egitarauarekin.Labels: Bizkaiko foru aldundia, blogetxo, Getxo Kirolak, getxoblog, kirolak\tEuropear hauteskundeak Getxon: EAJ-PNV berriro ere lider\n2009/06/08. Ordua: 8:03 AM.\tIruzkinak: 0 Grafiko: GaraInformazio gehiago: MIRLabels: EAJ-PNV, europako hauteskundeak\tGetxoko XXVI Eskulangintza azoka: ekainaren 5etik 7ra\n2009/06/05. Ordua: 6:38 PM.\tIruzkinak: 0 Informazio gehiago: Getxoko XXVI Eskulangintza azokaLabels: blogetxo, eskulangintza, getxoblog, kultura\tBiotz Alai Abesbatzaren plaza atseginagoa izango da\n. Ordua: 1:19 PM.\tIruzkinak: 0 Getxoko plazak eta gune publikoak erosoak eta kalitatezko lekuak egiteko helburuagaz, herritarren arteko bizikidetza eta harremanak bultzatu aldera, Tokiko Gobernu Batzordeak Algortako Biotz Alai Abesbatzaren plazaren ingurua estaltzeko proiektua onartu du. Gaur goizean aurkeztu dugun proiektuan jasotzen denez, plazako ingurua estaliko dugu eta horretarako markesina ipini. Hartara, inguruko auzotarrek esparru publiko hau erabili ahal izango dute batzarretarako edo elkartzeko leku legez, bai udaldian, gerizpea emango duelako, bai neguan, euriarentzat aterpea izango delako. Plaza honen inguruan gaur egun pergola dago ipinita, estaldu gabekoa eta zutabeak dituena. Plaza zarratzen duten hormei atxikita eserlekuak daude, hainbat loraontzi ere eta erdian harrizko eskultura bat. Hauek guztiak bota eta kendu egingo dituzte. Plazako zoladura oso egoera onean dago eta horregatik bere horretan utziko dute. Pergola berriak, 4 metroko sakonera izango du, plazak neurtzen dituen 2.118 metrotatik 565 beteko ditu, kontsumo txikiko argiak edukiko ditu eta 156 metroko inguruko eserlekua ipiniko dute.Plazaren erdigunea garbi geratuko da eta umeentzako jolasak ipiniko dituzte. Horrez gain, esparru bat inguruko tabernek terrazak ipintzeko libre utziko dute, eta modu horretan, bi eratako guneak izango ditugu batera bertan, bat atsegina, jendeak zerbait lasai hartzeko modukoa, eta bestea, garbia, umeek jolasteko.Bestalde, plaza hau ondoan dagoen San Nikolasekoaren alternatiba izango dela, Getxo Antzoki berria eraikitzeko lanak direla eta ezin izango baita erabili urte batzuetan. Jarduera hau gainera, ez da traba izango egun bertan egiten diren ekitaldiak, hala nola, San Lorentzoko eta Erdi Aroko Merkatuak eta Jazzaldia, egiten jarraitu ahal izateko.Plaza honek bi sarrera-irteera ditu: bata Andres Cortina kaletik eta bestea Algortako Etorbidetik. Herri esparrua da, soilik oinezkoek erabiltzeko, eta hainbat etxe artean dago. Bere azpian etxe horietako bizilagunentzako aparkalekua dago. Plaza itxi egingo da gauez auzotarrak ez gogaitzeko.Lanak datorren irailaren amaieran hasiko dira eta hauek amaitzeko epea 4 hilabetekoa izango da. Aurrekontua 442.000 eurokoa da. MP3 fitxategiaren deskargarekin nire adierazpenekin (I).MP3 fitxategiaren deskargarekin nire adierazpenekin II).Labels: Biotz Alai plaza, blogetxo, getxoblog, Hirigintza\tRomo: Santa Eugeniako Eskoletako hauteslekua Maria Goirira eramango da\n. Ordua: 9:14 AM.\tIruzkinak: 0 Europako Hauteskundeei begira eta aurrerantzean ere “Romoko Kultur Etxea” izena duen Hauteslekua, aintzinako Santa Eugeniako Eskoletan dagoena, desagertu egingo da eta bertako 12 hautes-mahaiak Maria Goiri izenekora eramango dituzte. Aldaketa honetarako arrazoi nagusia irisgarritasunaren alde egitea da, Kultur Etxean hesi arkitektonikoak daudelako, igogailurik ez dagoelako, Mahaietara iristeko korridoreak estuak direlako eta ez dagoelako behar beste gelarik. Eta, gainera, oso Hautesleku zaharra denez gero eraitsi eta auzo eta kultur etxe berria egingo da.EIN-INEk bidalitako informazio txarteletan Hautesleku berria jaso dute. Horrez ganera, Udalak aldaketaren berri eman du idatzitako oharraren bitartez aldaketak eragina izan duen etxeetako atarietan.Labels: europako hauteskundeak, irisgarritasuna\tGetxotik gaur inoiz baino gehiago...\n. Ordua: 7:52 AM.\tIruzkinak: 0 Labels: garoña\tGetxoko langabetuak laneratzako lankidetza hitzarmena\n2009/06/04. Ordua: 2:16 PM.\tIruzkinak: 0 Getxoko Udalaren Sustapen Ekonomikorako Arloak, Enplegu eta Garapen Ekonomikorako Zentroaren, Behargintzaren, bitartez, lankidetza hitzarmena sinatu du FCC (Fomento de Construcciones y Contratas SA) enpresarekin, Getxon lanik gabe aurkitzen diren pertsonen laneratzea errazteko eta, bereziki, lana topatzeko zailtasun handiagoak dituzten pertsonen laneratzea errazteko. Dokumentuan jasotzen denez, FFC enpresak, bere enpresan langile berriak hartzeko orduan Getxoko Udaleko Enplegu eta Garapen Ekonomikorako Zentroaren baliabideak erabiltzeko konpromisoa hartzen du, beste batzuen artean; Udalak, bere aldetik, bere enpleguaren eskaintzei modu eraginkorrean erantzuna emateko beharrezkoak diren baliabideak eta langile teknikoak errazteko konpromisoa hartzen du.Une honetan FCC enpresa Getxoko Udalaren eraikinen eta lokalen garbiketaz arduratzen da eta 120 pertsonek egiten dute lan bertan. Enpresaren gerentea den Eladio Oribek gogoratu duenez, “langileek, batez ere, ikastetxetan eta eraikin publikoetan egiten dute lan. Hitzarmen honi esker, Behargintzak hautatutako pertsonek aukera izango dute uda honetan bertan lanean hasteko, oporretan dauden bertoko langileak ordezkatzeko edo, etorkizunean laneko bajak edo, arrazoi desberdinengaitik, bestelakoak egiteko”.Hitzarmen honetan, Lagunduz enpresarekin sinatutako hitzarmenean egin zuen bezala, Udalak aurrerapauso bat eman du enpresa publiko zein pribatuekin kolaboratzeko ildoan, enpresa horiek eta langabetuak harremanetan jartzeko lan egin aldera. Eremu publiko-pribatuan kokatzen den kolaborazio hau Getxo Lan-IN, Getxo Laneratzen, Getxo Integratzen izeneko proiektuaren harira dator; egitasmo hori, hain zuzen ere, Getxoko Udalak egiten du, Europako Gizarte Funtsaren ko-finantzatzioarekin, Administrazio Publikoen Ministerioaren bitartez. Proiektu honen helburua da langabezian dauden pertsoneei lana bilatzea, batez ere, lana topatzeko zailtasun handiagoak dituztenei, trebakuntza ibilbide eta enpresa eta gizarte erakundeekin sarea osatuz egindako lanaren bitartez. MP3 fitxategiaren deskargarekin nire adierazpenekin.Labels: Behargitza, blogetxo, FCC, getxoblog, Sustapen Ekonomikoa\tUribe Kostako hizkuntza ondarea jaso eta zabaltzeko hitzarmena\n. Ordua: 1:58 PM.\tIruzkinak: 0 Getxoko Udala eta Uribe Kostako Mankomunitatea Uribe Kostako hizkuntza ondarea jaso eta zabaltzeko lankidetza hitzarmena sinatu dute gaur goizean, aurretik izan zen hitzarmenari jarraipena emateko. Ekimena aipatutako bi erakundeen euskara sustatzeko Plan estrategikoen barruan kokatzen da. Hitzarmena 2010eko abenduaren 31ra arte egongo da indarrean. Lehenengo lankidetza hitzarmeneren helburua Uribe Kostako azpieuskalkia eta berak daukan aberastasun guztia jaso eta zabaltzeko egitasmoa martxan izan zen eta horretarako 120 euskaldun zaharrei audio eta bideo grabaketak eta material didaktikoa egin ziren, ondoren materiala digitalizatu eta sailkatzeko. Hitzarmen berria sinatzea beste urrats bat ematea da; oso pozgarria eta garrantzitsua da guretzat, gure altxorra den azpieuskalkiaren ondarea sustatzeko lanak egiten segitzea ekarriko baitu. Kalitate handia duen lan hori beharrezkoa da, gure euskalkia gero eta jende gutxiagok hitz egiten duenez lan egin behar baita ez galtzeko eta mantendu ahal izateko. Hitzarmen berriaren lehenengo helburua aurreko hitzarmenaren ondorioz sortutako materialaren kopiak egin eta banatzea eta bere erabilera sustatzea da ikastetxeetan, euskaltegietan, kultur eta kirol elkarte eta hizkuntza-transmisio helburu duten taldeen artean. Bestalde, materialaren erabilera sustatu, kultura edota hizkuntza lantzen duten talde edo banakoen eskuetan utziko da. Jasotakoa azterlan, ikerketa, tesi, ikastaro eta abarretan erabiltzea izango da xedea. Ondare etnolinguistikoa jaso eta zabaltzeko urte askotako proiektu baten pausu bat da hitzarmena, hain zuzen ere, aspalditik egiten ari den lanaren jarraipena eta baita hemendik aurrera egin beharreko lan ugariren abiapuntua ere. Juan Olea Mentxaka, Uribe Kostako Mankomunitateko presidenteak oso garrantzitsutzat jo du egiten ari den lana eskoletan zabaltzea eta gehitu du “bien arteko kolaborazioa luzea izatea espero dut, eginbehar hauek beharrezkoak baitira, egungo umeek euskara jakin arren gutxi erabiltzen dutelako". MP3 fitxategiaren deskargarekin nire adierazpenekin.Labels: blogetxo, euskara, getxoblog, ondare, Uribe Kostako Mankomunitatea\tWANTED'09\n2009/06/03. Ordua: 2:19 PM.\tIruzkinak: 0 Gazteak eta kulturartekosunari buruzko “Norabide guztiak” izenburuko dokumentalak irabazi du Getxoko Udalaren Gazteria arloak deitutako “Wanted” ideien lehiaketa. 13 proiektu aurkeztu dira aurten eta hori izan da guztien artean hautatua. Bigarren saria “Decoración urbana audiovisual” ekimenarentzat izan da eta hirugarrena “Giza Art” proposamenarentzat.Getxoko Udalaren Gazteria arloaren zinegotziak, Koldo Iturbek, deialdiaren arrakasta azpimarratu du “aurkeztu diren proiektuen kopuruagaitik eta euren kalitateagaitik. Halaber, oraingo honetan, hautatutako gazteek aholkularitza profesionala izan dute euren proiektuak hobetzeko, eta aukera hori oso ondo baloratu dute”. Koldo Iturbek gogoratu du Getxoko Udalaren Gobernu Taldearen helburu estrategikoenetakoa dala umeei eta gazteriari zuzendutako politika bereziak bultzatzea eta garatzea, baita ere, elkartuta ez dauden gazteen ekimenak sustatzea. “Izan ere, Wanted lehiaketa gazteen parte hartzea eta euren sormen gaitasuna sustatzeko beharraren aurrean sortu zen, gazteek beraiek proposatuta”.“Norabide guztiak” Leire Muñozek, Patricia Andrések eta Cristian Villavicenciok egindako dokumentala da. Atzerrian jaiotako gazte getxotarren bizipenak erakusteko dokumentalaren proposamenak “Wanted” izeneko lehiaketaren lehenengo saria jaso du, 4.500 eurokoa. Cristian Villavicenciok azaldu duenez “dokumentalak giza hausnarketarako formatua izango du. Immigrazioaren lehenengo uholdean, orain dela hamar bat urte, heldu ziren gaur egungo 15 eta 18 urte arteko gazteen bilakaera eta adaptazioa erakutsi nahi dugu”. Dokumentazio lana hasi dute jada. Hilabete barru filmatzen hastea espero dute eta urtearen amaierarako dokumentala bukatuta izatea. “Decoración urbana audiovisual”Bigarren saria “Decoración urbana audiovisual” izeneko proposamenarentzat izan da. Adriana Garciak, Angela Gómezek, Amaia Gómezek, Paula Garciak eta Cecilia Contrerasek egindakoa da. 1.960 euro jasoko dute pertsonen eta ikus-entzunezkoen arteko harremanak sustatzea proposatzeko. “Getxon, skype programaren bitartez, eskala handiko bideokonferentzia sortu nahi dugu. Abenduaren 18an, Etorkinen Egunean, Algortako San Nikolas plazan egitea gustatuko litzaiguke. Bertara joango diren pertsonek, munduko beste herrialde batera dei bat egiteko aukera izango dute eta hori pantaila handi batean, eskala handian, eta Getxo atzean ikusten dela, proiektatuko da”. “Giza Art”Hirugarren saria “Giza Art” ekimenarentzat izan da, arte birtualaren galeria baten proiektua, bertoko artista gazteek beren lanak ezagutzera ematera lagunduko duena. Joana Beasainek, Naroa Azurmendik eta Asis Aranzibiak egin dute proiektua eta 1.540 euro jasoko dute.Labels: blogetxo, gazteria, getxoblog, wanted\tAsier Zarate Gasherbrum II gailurrerantz\n2009/06/02. Ordua: 9:31 AM.\tIruzkinak: 0 Udaleko Gazteria arloak 3.000 euroko diru-laguntza eman dio Asier Zarate mendizale getxotarrari Himalayan dagoen Gasherbrum II mendira joateko. Laguntza honekin, Koldo Iturbek, Gazteria arloko zinegotziak aipatu duenez, “nahi duguna da ez bakarrik elkarteei dirulaguntzak ematea baizik eta gazteek edo gazteen taldeek sortutako ekimenak bultzatzea, Asier Zarateren proiektuarekin egin dugun bezala”.Gasherbrum II -munduko 14 zortzimilietako bat- Pakistango mendia da eta horren gailurra, 8.035 metrotara dago. Asier Zarate algortarrak zuzentzen duen espedizioa, bost mendizalek osatuta dagoela, ekainaren 27an aterako da Euskaditik eta, trekking egiten 7 edo 8 egun igaro ostean, kanpamentu nagusira helduko dira mendizaleak. Hortik aurrera, gutxienez, beste hilabete bat behar izango dute munduko mendi gailurrik garaienetakora ailegatzeko. Asier Zaratek berak azaldu duenez “espedizio mota hauek oso gogorrak dira eta, horregatik, aldez aurretik entrenamendu egokia egitea behar-beharrezkoa da. Gure taldea aurretiko lan hori ere egiten ari da”. Indar fisikoaren garrantzia baztertu gabe, Asier Zaratek teknika eta indar psikologikoaren garrantzia ere goratu nahi izan du.“Taldekoek aurreko espedizioetako filosofiari eutsiko diote abentura berri honi aurre egiteko, hau da, mendira oxigeno artifizialik gabe eta sherpak erabili gabe igotzen ahaleginduko dira”.Asier Zaratek 33 urte ditu, eta mendizale bezala osatu duen kurrikulumean Peruko Andetan dagoen Pisco mendia, Italiako Andetan Grand Paradiso, eta baita ehun 3.000tik gora, azken horiek Pirineoetan, aurkitu ahal ditugu.Labels: asier zarate, blogetxo, Getxo Kirolak, getxobog, getxoztar\tZaldiak Bianditz mendian\n. Ordua: 8:32 AM.\tIruzkinak: 0 Euskal argazkia Wikipediako 2008ko irudi onena.Informazio gehiago: WikipediaLabels: wikipedia\tMas, Urkullu, Bilbao eta Tremosa Getxon\n2009/06/01. Ordua: 6:30 PM.\tIruzkinak: 0 Informazio gehiago: "Los vaticinios de Artur Mas" Iñigo Urkulluren blogean.Labels: blogetxo, CiU, EAJ-PNV, europako hauteskundeak, getxoblog\t[Gaztelerazko bloga] Bilatu ilanda.eu blogean


Larrepetit (Pello Lizarralde, Erein, 2002)\nAsier Sarasua 2011/04/26 11:15\nPello Lizarralderen 4. eleberria. Ihesaldi baten kronika. Molde berezian idatzita, traman eta hizkuntzan. Ia ez istoriorik, ia ez akziorik,... eta, hala ere, eder-ederra.\nTramaren datu nagusiak ezezagunak zaizkigu: zergatik zeuden espetxean, nola egin zuten ihesi, nora jo nahi duten, zergatik dauden elkarrekin, zergatik laguntzen dien Lainezek, zein den Lainezen benetako ogibidea, zer urte edo garaitan gertatzen den... Ez zaigu ia ezer esaten, asko jota zeozertxo iradoki. Ez dago ia-ia tramarik. Akziorik ere ia batere. Baina moteltasun erakargarri eta arin batekin irristatzen zara eleberriaren orrialdeetan barrena.\nHaur literatura: ostiraletako opila\nAsier Sarasua 2011/04/25 11:57\nMaddik astero ipuintxo bat ekartzen du ikastolatik. Astelehen edo ostiralean ekarri, eta hurrengo asterako irakurri behar izaten dute. Ostiraletako opila izaten da. Manex ere hasi da, txikiagoa den arren. Guri ere literaturako altxor txikiak aurkitzeko eta irakurtzeko aukera ematen digu.\nAzkenaldian, esate baterako, Elkarrek (Argitaletxe Elkartuak) argitaratutako ZAZPI bildumakoak ekarri ditu Maddik ikastolatik. Sei urtetik gorako umeentzako ipuinak dira. Argitaletxe Elkartuak sei argitaletxeren artean (valentziarrak, euskaldunak, gailegoak, katalanak eta astuariarrak) sortutako elkar-lanerako plataforma bat da. Hizkuntza txikietako liburuek, idazleek eta ilustratzaileek oihartzun zabalagoa izan dezaten sortutako bilduma. Kultura eta hizkuntza minorizatuak bultzatzeko saiakera, literatur zaletasuna sustatzearekin batera.\nAste Santurako ekarri duen ipuina Xabier Mendigurenen Zergatik ez du kantatzen txantxangorriak izan da. Ipuin polit-polita. Aurrez ekarritakoak bezalaxe, hala nola, Aita despistatu bat (Josep Gregori), Mari Joseri zergatik deitzen diote Joxe Mari? (Seve Calleja), Gaur bete ditut 6 urte (Maria Antonia Savall) eta beste guztiak.\nEta oraingoz gehien-gehien gustatu zaiguna, Patxi Zubizarretaren Ostiraletako opila. Zoragarria.\nHaur literaturan benetako pitxiak aurkitzen direlako gaur egun. Istorioa, testuak, mezua, marrazkiak, maketazioa... ostiralero opil gozoa daukagu etxean.\nEsnatu, esnatu! Republikia etorri da eta! (bideoa)\nAsier Sarasua 2011/04/14 10:22\nBenga! Gaur 80 urte bete dira eta gogoratu deigun 1931ko apirilaren 14a. Eibarko nagusienek kontatuko digute zer gertatu zen. Himno de Riego eta guzti! Ipini bolumena topera!\nGaur 80 urte, Eibarko Udalak II. Errepublika aldarrikatu zuen, beste inon baino lehenago, Alfonso XIII erregea oraindik ere Madrilen zela. Orain 10 urte, 2001. urtean (Errepublikaren 70. urteurrenean), ondorengo bideoa egin genuen Eibarko Udalean; Itziar Alberdi izan nuen lankide. Zelan bizi izan zuten eibartarrek errepublikaren aldarrikapena? Eibartarren Ahotan proiekturako zenbait lekuko elkarrizketatu eta bideo txiki bat egin genuen. 1931ko apirilaren 12tik 14ra bizi izandakoak gogoratzen ditugu.\nBideoa sarean, Blip.tv webgunean.


Ereintzak Zilarrezko Mailara igotzea lortu du | Errenteriako Hitza\n2012/05/14\tKirola\tNork Errenteriako Hitza Bigarren aukerara itxaron beharrik gabe, lehenengoan lortu zuen Zilarreko Mailara igotzeko txartela Ereintza Eskubaloi Taldeak; ozta-ozta lortu ere: Pan Moguer talde andaluziarrari gol bateko errentarekin gailendu zitzaion larunbatean, 28-27. Gol hori nahikoa izan zen, baina, igoera eskuratzeko, eta datorren urtean lehen aldiz, Zilarrezko Mailan jokatuko du.\nAzken fase hori jokatu zuten lau taldetik hiru sailkatzen ziren, eta Ereintzarekin batera, Amenabar eta La Roca igo dira. PAN Moguer geratuko da datorren urtean Lehen Nazional Mailan.\nLarunbatean festa lehertu zen Galtzarabordako kiroldegian, eta herritarrek Ereintzak egindako deialdiari erantzun zioten, kiroldegia dena beteta.\nBehin igoera poltsikoan zeukatela jokatu zuten hurrengo egunean finala Amenabar taldearen kontra. Ezin izan zuten asteburua erabat biribildu, 27-25 galdu zutelako. Hala ere, pozik dira bai jokalariak, entrenatzaileak, zuzendaritza eta jarraitzaileak ere, mailaz igotzeko ametsa lortu baitute.\nEtiketak: ereintza, eskubaloi, igoera, Maila, zilarrezko Logging In...\tProfile cancel\nBerriketan.info Viewing item 1 to 5 (of 5 items) Lea-Artibai eta Mutrikuko Hitza wrote a new post, MunduMOB ekimenak jendetza batu du Mutrikuko Xiri parkean, on the site Lea-Artibai eta Mutrikuko Hitza 1 hour, 14 minutes ago\n20:00etan zegoen jarrita hitzordua eta zertxobait beranduago hasi da ekimena. Aurretik entsegua egin dute herritarrek. Behin ekimenari hasiera emateko ordua heldu denean, antolatzaileek Mundumob ekimenaren Lea-Artibai eta Mutrikuko Hitza wrote a new post, Llodion hildako emakumearen hilketa salatu dute Lea-Artibain eta Mutrikun, on the site Lea-Artibai eta Mutrikuko Hitza 2 hours, 20 minutes ago\nElkarretaratzeak egin dira Ondarroan, Lekeiton, Markina-Xemeinen eta Mutrikun, besteak beste. Ondarroan 70 bat herritar batu dira Alamedan, 19:00etan. Mutrikun Goiko berria wrote a new post, Ustez Urbiakoa zen basurdeen bideoa Europa ekialdean hartutakoa da, on the site Berria albisteak 5 hours, 58 minutes ago\nEHNEk basurdeen ugalketa kontrolatzeko "neurri eraginkorrak" eskatu dizkio Gipuzkoako Aldundiari, eta, ugalketaren erakusgarri, bideo bat bidali du, Urbian udazkenean grabatutakoa zelakoan. Bideoa, ordea, Europa berria wrote a new post, Sindikatuen esanetan, erantzun handia ari da izaten Gipuzkoako metalgintzako greba, on the site Berria albisteak 6 hours, 12 minutes ago\nLABen arabera, langileen %85ek bat egin dute lanuztearekin, eta Tolosaldean eta Urola Kostan ari da izaten eraginik handiena. LAB eta ELA sindikatuen goizeko protestak jendetsuak izan dira. Arratsaldean hainbat Aitor Manterola posted an update in the group Futbolsofatzen 6 hours, 20 minutes ago


Lau Urteko Gerra - Wikipedia, entziklopedia askea.\nLau Urteko Gerra edo Italiako 1521-26ko Gerra Habsburgotarren eta Valois leinuaren arteko gerretako beste gatazka bat izan zen. Alde batetik, Frantziako Frantzisko I.a eta Veneziako Errepublika batu ziren Karlos V.a enperadorearen, Ingalaterrako Henrike VIII.aren eta Aita Santuen Lurraldeen kontra. Gatazka sortu zen Karlos 1519-20an enperadore hautatu izanak sortutako nahigabearengatik eta Leon X.a aita santuak Martin Lutherren aurka egiteko Karlosekin bat egiteko zuen premiarengatik.\nPaviako gudua, Ruprecht Heller-en margolana\nItalia, Frantzia, Euskal Herria\nEspainiar Inperioaren garaipen erabakigarria\nGerra 1521ean piztu zen, Frantziako eta Nafarroako espedizio bat saiatu baitzen Nafarroa berreskuratzen eta Frantziako armada batek Herbehereak inbaditu baitzituen. Espainiako armada batek geldiarazi zituen nafarrak Pirinioetan, eta Inperioko beste indar batzuek Frantziako iparraldeari eraso zioten.\nAita santuak, enperadoreak eta Henrike VIII.ak aliantza bat eratu zuten Frantziaren aurka eta gerra piztu zen berriz Italiako penintsulan. Bicoccan, 1522ko apirilaren 27an, enperadorearen eta aita santuaren indarrak Frantziakoei gailendu zitzaizkien eta Lonbardiatik kanporatu zituzten. Ingalaterrak Frantzia inbaditu zuen 1523an eta Karlos Borboikoa, Frantziskok haren oinordetza bere egin nahi zuelakoan, enperadorearekin aliatu zen. Frantziarrak saiatu ziren Lonbardia bereganatzen berriz 1524an, baina porrot eginda, Borboikoak Proventza inbaditu zuen Espainiako armada baten buru.\nFrantzisko bera buru zela, Frantziak Milani eraso zion berriz 1525ean. Baina Pavian garaituta, atzeman zuten, eta bere noble nagusietako batzuk hil. Frantzisko Espainian atxilo zegoela, haren ama Luisa Savoikoa maniobratzen hasi zen hura liberatzeko, besteak beste Otomandar Inperioko Suleimanekin. Horrek eskandalua ekarri zuen mundu kristaura, baina bi herrialdeen arteko aliantzaren hasiera izan zen. Suleimanek egoera probestu eta Hungaria inbaditu zuen 1526an (Mohácseko gudua). Ahaleginak ahalegin, Frantziskok Madrilgo Hitzarmena sinatu zuen eta uko egin zien Italian, Flandrian eta Borgoinan zituen errebindikazioei.\nAske gelditu eta aste batzuetara, dena dela, hitzarmena arbuiatu eta gerra piztu zen berriz (Cognaceko Ligaren Gerra). Italiako gerrek beste hiru hamarkada iraun zuten, baina amaierarako Frantziak ezer gutxi lortu zuen Italian.\nAzken aldaketa 14 abendua 2019(e)an, 16:41(e)tan


Finitu | Iritzia | Berria\nBatzuetan errazenak diruditenak dira definitu eta maneiatzeko kontzepturik zailenak. Maiz aipatu dizuet, adibidez, multzoaren definizioa ez dela batere erraza. Antzera gertatzen da finitutasunarekin. Denok dugu buruan ideia bat. Multzo bateko elementuak kontatzen hasi eta momenturen batean bukatzen badugu, multzo hori finitua da. Eta ideia bezala, zuzena da. Besterik da, matematikoki hori definitzea noraino suerta daitekeen zaila.\nFinitua ez dena infinitua dela diogu. Badira infinitutasuna definitzeko bestelako moduak ere, baina pentsa dezagun honetan. Esan dugu zerbait finitua dela elementuak zerrendatzen hasi eta noizbait amaitzen badugu. Beraz, infinitua izango da amaitzen ez badugu. Tira, edo zerrendatzeko gai ere ez bagara! Baina utz dezagun bigarren kasua, gaurkoz.\nZerrendatzeko gai izan, baina zerrendatzen inoiz amaitzen ez dugun multzorik sinpleena zenbaki natural guztien multzoa da. Haur batek ere bere buruari galde diezaiokeen galdera da: zein da aipatu dezakedan zenbakirik handiena? Tira, agian hasieran esango du 10. Baina laster ohartuko da 11 ere esan dezakeela, eta 20, eta milioi bat! Baina milioi bat eta bat ere bai, eta... Beti esan dezake bururatu zaiona baino handiago bat. Hori da infinituaren lehen intuizioa.\nDavid Hilbert-ek, infinituaren inguruan sor litezkeen paradoxak irudikatu nahian, hotel baten adibidea jarri zuen. Demagun badela hotel bat zenbaki naturalak adina gela dituena. Hoteleko gela guztiak beteta dauden egun batean iristen da bezero berri bat gela eske. Hotela beteta egonik, pentsatzekoa da harrerakoak sentitzen duela esango diola, ez dagoela gelarik libre. Baina horren ordez harrerakoak agindu bat ematen die hoteleko bezeroei: «Mesedez, N zenbakidun gelan bazaude, mugi zaitez N+1. gelara». Bezeroek obeditu, eta 1 zenbakidun gela libre geratzen da. Badago tokia bezero berriarentzat.\nJolas bera errepika daiteke edozein bezero kopururekin. Baldin eta 50 bezero berri azaltzen badira, N. gelakoa N+50. gelara bidaltzea besterik ez litzateke. Baina, eta infinitu bezero berri azaltzen badira kolpean? Pentsa liteke orduan baietz, arazoak izango lituzkeela hotelak. Harrerakoa azkarra da, ordea, eta agindu berri bat bururatzen zaio: mugi dadila bakoitza, mesedez, N. gelatik 2 bider N zenbakidun gelara. Horrela, zenbaki bakoitidun gela guztiak libre geratuko dira, eta zenbaki bakoitien multzoa ere infinitua denez, izango du lekua infinitu bezero berrientzat. Ez naiz azalpenetan luzatuko, baina infinitu bezero berri dakartzaten infinitu autobus kolpean baletoz ere, izango luke modua Hilbert-en hotelak denak onartzeko.\nInfinituaren kontzeptua paradoxikoa da, beraz. Bizitza errealean gauza finituekin aritzera gaude ohituta. Nahiz eta batzuetan gure agenda eta konpromisoekin Hilberten hotela bagina bezala jokatzen dugun. Lehen geneuzkanei +1 edo bider bi aplikatu, behar den logelara mugitu, eta lekua egiten diegu gauza berriei. Gure gaitasunak infinituak balira bezala.\nNik ere, zutabe hau idazteko eskaera onartu nuenean, banekien kopuru finitu bat izango zela. Ez nekiena zen noiz utziko nion kontatzeari. Bada, tarte luze baterako, 72. hau izango da azkena. Finituak mugatzea du helburu, eta kasualitatez, mugaz bestalde horixe esan nahi du finitu-k ere, bukatu.\nKultura orokorrean matematikak duen lekua zabaltzeko asmoz hasi nuen lehen zutabea, eta ohartzen naiz ez dudala Hilbert izeneko hotelik ezagutzen. Ez da seinale ona.\nEskerrik asko irakurri nauzuen denoi, baita paragrafo dentsoenak saltatzen zenituztenei ere. Eta eskerrik asko BERRIAri, luxuzko hotel honetan 72 arkupe nire hitzentzako erreserbatuta izatearren. Plazer bat izan da.


EUSKAL HERRIA MUSEOA (GERNIKA-LUMO): Museoa etxetik\nOngi etorri Euskal Herria Museoa etxean, saiora. Elkarrekin gure ondarea ezagutu eta praktikan jarriko dugu. Hainbat gai jorratuko ditugu, ondoren, etxean egiteko erronka ezberdinak proposatuko dizkizuegu. Lehendabizikoa, #eguzkilorea:\n1. atala, jakin-mina:\nEuskal Herrian mito eta sinesmen ugari daude antzinako ohiturei lotuak; eta, orobat, ospakizun ugari daude egutegiko data jakinei lotuak. Badakizuenez Euskal Herria Museoko bigarren solairuko Sinesmenen gelan, horietako asko aurkitu ditzakegu.\nEuskaldunon sinboloetako bat Eguzkilorea da. Denok ezagutzen dogu, baina zer da eguzkilorea eta nondik dator?\nEguzkilorea, Carlina acaulis kardo lehorraren Lorea. Euskal Herriko baserrien sarrerako atean jartzen den sinbolo tradizionala eguzkiaren irudikapen gisa. Honek izpiritu gaiztoak aldendu eta sartzea eragozten die. Aurrera Toti Martinez de Lezea idazlearen “Euskal Herriko Leiendak” liburuan oinarritutako bideoa!\nEguzkilorearen istorioa eta bere kondaira ezagutu ostean, zuen etxean Eguzkilore bat egitea proposatzen dizuegu, zuen etxeko ateetan jarri ahal izateko.\nIkusten duzuenez, horretarako margoak, artaziak, kola eta plastilina horia bakarrik beharko duzue. Plastilinarik ez badozue, egin kartoizko borobil bat eta margoztu pintura horiarekin.\nEguzkilorearen hostoen plantilla bat jarri dizuegu, baina ez baduzue inprimagailurik etxean, egin zuen hosto propiak, guk egin dugun bezala. Gogoratu benetako hosto bakoitza desberdina dela, beraz animatu zuen hosto propioak egiten.\nIgo zure Eguzkilorearen argazkia #ehmetxean hagstah-a erabiliz edo bidaliguzu Facebookeko mezulariaren bidez!\nIkusteko irrikatan gaude!


Egilea: Anonimoa - apirilak 07, 2018\nEuskaltzaindiak bere mendeurreneko egitarauaren atal bat aurkeztu du, gaur, Bilboko egoitza nagusian, eta bere jardunaren helburu nagusia gizarteari begira jartzea izango dela azpimarratu dute bertan Akademiaren ordezkariek, “euskal gizartearen beharrizanei behar bezala erantzuteko”.\nGuztira, Akademiak nazioarteko bederatzi kongresu antolatuko ditu 2018ko irailean hasi eta 2019ko iraila bitartean, “euskararen lurralde guztietan”.\nAndres Urrutia pozik eta “hunkituta” azaldu da hedabideen aurrean, eta euskaltzainburuak esan du Euskaltzaindiak mendeurrena baliatu nahi duela “euskararekin, euskal kulturarekin eta euskal gizarte osoarekin duen konpromisoa berriztatzeko eta zangoa XXI. mendean behingoz jartzeko”.\nUrrutiak onartu du badagoela zer egin, Akademiak badakiela zeintzuk diren bere on-gaitzak, baina, baita ere, ondotxo ezagutzen dituela bere betekizunak. “Euskaltzaindiaren zerbitzu-bokazioa aspaldikoa da, baina azkartu eta indartu egin behar dugu”, gaineratu du euskaltzainburuak.\nEuskaltzaindiak ekitaldi instituzionalak, akademikoak eta artistiko-kulturalak antolatuko ditu mendeurrena ospatzeko, eta gaurko aurkezpenean arlo akademikoari heldu diote: guztira, nazioarteko bederatzi jardunaldi izango dira, 2018ko irailetik 2019ko irailera, Euskal Herri osoan.\nTopaketotan, hamaika gai jorratuko dira: Euskararen batasunari Ipar Euskal Herritik egindako ekarpena, euskararen batasuna, hizkuntza eskubideak, ahoskera, dialektologia, literatura, onomastika, gramatika eta teknologia berriak.


Hitz gakoen ikerketak galdera hauei erantzun behar die Martech Zone\nIkusi dugu enpresa askok esaten dutena egiten keyword ikerketa eta harrituta geratzen zait zenbat informazio galtzen duten enpresek beren gako-hitzak zein edukietarako merkaturatzeko estrategiekin bideratu aholkatzen dutenean. Hona hemen erantzuten ditugun zenbait galdera garrantzitsu\nZer gako-hitzek bultzatzen dute bihurketa? Ez badakizu, gomendatuko nuke aprobetxatuz analytics behar bezala eta txostenak negozioa bultzatzen duten hitz gakoak identifikatu ahal izateko ... ez trafikoa. A gako akatsa enpresa askok ikusten dugu negozioa bultzatzen duten gako-hitzak baino trafikoa bultzatzen duten gako-hitzetan oinarritzen dela. Zilegi sailkatuta egoteak denbora behar du. Ziurtatu baliabide horiek zentzuz gastatzen dituzula erosten duten bisitarien artean sailkapenean. Aholkulariek sarritan bilaketa-bolumen handiak dituzten hitz gakoak aurkitzen dituzte. Zure webgunean publizitatea saltzen ez baduzu, bisitak baino gehiago behar dituzu. Negozioak behar dituzu\nZein hitz gako dituzu gaur egun? Enpresek trafikoa aztertzen hainbeste denbora ematen dutenez, askotan ondo sailkatzen ez diren hitz gakoak faltan botatzen dituzte izan liteke. Aukerarik onena da sailkapenean lurperatuta zauden hitz gakoak eta orrialdeak identifikatzea orrialde horiek egokitu eta lortu maila hobearekin. Erabiltzen dugu Semrush sailkatzen ditugun orriak eta hitz gakoak aurkitzeko. Orrialde horiek optimizatzera joaten gara eta askotan maila eta trafiko maila ona izaten dugu.\nZein gai nagusitan sailka daitezke zure gako-hitzak? Zure webguneko orriek gako-hitz konbinazio ugari izan ditzakete. Garrantzitsua da ulertzea zure gako-hitzak zure webgunearen antolaketa eta lerrokadurarekin bat etor daitezkeen gako nagusiak. Zure web hierarkia bat dator zure gako-hitz hierarkiarekin? Hala ez bada, bilaketa organikoaren trafikoa bideratzen duten orrialdeak eta guneak atalak eraikitzeko aukera egon liteke. Maiz gomendatzen dugu enpresako produktu edo zerbitzu bat baino, gako-hitzetara bideratutako lurreratze orri organiko batzuk. Orrialde horiek sailkapena, trafikoa eta bihurketak bultzatzen dituzte. WordStream gako-tresna bat du eta bertan 10,000 hitz-hitz itsatsi ditzakezu eta sailkatuko ditu zuretzat.\nZein gako-hitzekin lehiatu beharko zenuke? Askotan, zure lehiaketa izan zintezkeen trafikoa lortzen da ... hori ez zarenean sailkatzen zutena ulertuko bazenu. Gainera, gako-hitz asko ezinezkoa izan daiteke sailkapen ona lortzeko. Zergatik ari zara irabaziko ez dituzun hitz gakoetan lehiatzen? Berriro ere Semrush izan da horretarako gure tresna aukera. Lehian dauden domeinuak azter ditzakegu eta, ondoren, gure lehiaketaren sailkapeneko gako-hitzak berrikusi ditzakegu, gure edukien estrategian hutsuneak ditugun ala ez ikusteko.\nZein hitz gako sor ditzakezu edukiak sailkapenean eta trafikoan? Ondo dago hitz gako eta esaldi sinonimoen zerrenda sortzea ... baina zein esaldi idatz ditzakezu blogeko mezuak, lurreratze orri organikoak, infografiak, orri zuriak, liburu elektronikoak, aurkezpenak eta bideoak gaur egun horrek berehalako emaitzak ekarriko lituzke? Ez dugu uste gako-hitzen ikerketa oso zorrotza denik analisiarekin batera eduki gomendioak ematen ez badituzu. Buztan luzeko (bolumen txikiko, garrantzi handiko) hitz gakoak aurkitzea errazagoa izan da WordStream.\nBide batez, erabiltzaile interfaze hobetua ikusi ez baduzu Semrush, sinestezina da:\nErabili ohi dugu Semrush analisi finituetarako eta WordStream-i luzeen aurkikuntza eta gako-hitzen sailkapena lortzeko. Dibulgazioa: The Semrush post honetako esteka gure afiliatuen esteka da.\nTags: keywordkeyword ikerketaHitzgako-hitz luzeakSEMrushwordstream


Kontadoresek, udako itxiera festa antolatu du. Ekainaren 17an, larunbatean, izango da, 19:00etatik aurrera Kontadores Zentroan. Kolore askotariko ospakizuna izango da; bertaratutakoek gozatzeko parada izango dute antzerkiaz zein kale artea eta poesia biltzen dituen DRA. ZEBRA kolektiboaren liburuaren aurkezpenaz.\nKontadoresek 2016-2017 ikasturtean zehar sustatutako hainbat egitasmo eta prozesu gertutik ezagutzeko aukera emango du jaialdiak. Helburua da bultzatzea arte biziekin loturiko erakustaldi ez-profesionalak (antzerkia, dantza, poesia...) eta proiektu esperimentalak, bereziki hemengo gazte izaerako zein formatu txikikoak. Aldi berean, Kontafestak parte hartzaile gazteak motibatu nahi ditu, beraien sormen prozesuan aurrera egin dezaten, eta baita euren kultur ekoizpenaren hedapena bultzatzeko ere.\nKontafesta ospatzeko lotu diren ekintzak aberatsak bezain askotarikoak dira. Horien artean daude, Morir antzezlana, Lugaritz Antzerki Taldearen eskutik, eta DRA. ZEBRA kolektiboak sorturiko liburuaren aurkezpena. Proiektu honek hausnarketa eragin nahi du poesiaren eta kale artearen inguruan. Aldi berean, munduko sukaldaritzako laborategiko partaideek egindako pintxoak dastatu ahal izango ditugu.\nJarduera guztiak hainbat erakunderen elkarlanari esker antolatu dira: Kontadores Zentroa, Lugaritz Antzerki Talde amateurra eta Zaldi Urdina Sormen Espazioa. Nahi izanez gero, jarduera guztietan parte hartzeko aukera egongo da, eta ekintza guztiak doakoak izango dira.\nZuzendaria: Alazne Etxeberria\nIraupena : 100'\nDRA. ZEBRA liburuaren aurkezpena\nZebrak kolektibo gazteak kale arteko poesiaren inguruko gogoeta egin nahi du. Liburu hau Kontadoreseko kale artearen inguruko proiektu esperimentalaren barruan garatu da, ikasturte honetan zehar.\nMunduko pintxoen dastaketa\nMunduko sukaldaritza laborategiko partaideek euren ekarpena egingo dute festarako pintxoak eginaz.\nFesta amaitzeko erritmo tropikalak eta umorea.


“Merezi du gauez Euskal Encounterrean parte hartzea” - Aiaraldea.eus\n“Merezi du gauez Euskal Encounterrean parte hartzea”\nAitor Aspuru Saez 2017-07-17 09:00 Kultura Aiara Aiara: Murga\nALEJANDRA MIR JIMENEZ (Laudio, 1991) eta ANDER ARRIAGA ARIZMENDI (Orozko, 1999) euskal encounterrean egongo dira uztailaren 22tik 26ra bitartean.\nAnder eta Alejandra, elkarrizketan aipatzen duten Galdafen bideoa atzean dutela. / aiaraldea.eus | Ikusi handiago | Argazki originala\nZer da Euskal Encounter?\nAnder: Gure ordenagailuekin BECen 5 egunez biltzen gara 4.000 edo 5.000 pertsona inguru, eta bertan egoten gara. Jendeak uste du 24 orduz pantailaren aurrean gaudela, baina ez da horrela; hainbat ekintza antolatzen dira. Antolakuntzak txapelketak eta hamaika jarduera prestatzen ditu, bertan gauden bitartean disfrutatu dezagun.\nZuek zergatik joaten zarete?\nAlejandra: Giroagatik joaten naiz ni, gehienbat. Gogoko ditut bideojokoak, baina bertan dagoen giroa oso jatorra eta dibertigarria da. Anderrek esan duen moduan, hainbat ekintza egiten ditugu: hitzaldiak, ikastaroak, txapelketak... Margotu dezakezu, dendak daude...\nBestalde, edozein arazo baduzu, albokoarekin hitz egin dezakezu, nahiz eta ez ezagutu. Jende oro dago laguntzeko prest. Oso giro ona dago eta zure interes berak dituzten lagunekin partekatzen dituzu egunak.\n"Jendeak uste du 24 orduz pantailaren aurrean gaudela, baina ez da horrela; hainbat ekintza antolatzen dira"\nZuek zertan parte hartzen duzue?\nAnder: Nik, adibidez, bideojoko baten txapelketan parte hartu nuen iaz. Aurten bideo baten bikoizketan lehiatzea da gure asmoa, horri buruzko txapelketa ere baitago.\nNolakoa da egun arrunt bat Euskal Encounterrean?\nAlejandra: Ez da egun arrunta, baizik eta gaua (barreak). Norberaren araberakoa da. Batzuk 10:00etan esnatzen dira; eta gero besteak gaude, gauez bizi garenak. Izan ere, 5 egun besterik ez dira eta une guztiak gozatzen saiatzen gara. Horretarako ahalik eta gehien murrizten ditugu lo orduak. Ni, adibidez, 08:30ean edo 09:00etan esnatzen naiz, dutxa hartu, nire postura joan eta gosaltzeko. Telesaioak, filmak eta bideojokoak deskargatzen ditut, jokatzen dut... baina garrantzitsuena gauean gertatzen da. Pantaila handietan bideoak eta filmak emititzen dituzte, lehiaketak antolatzen dira... publikoa mugiarazten dute, nolabait esatearren.\nAnder: Hori lo egin dezakezunean! Gure taldean zaintza lanak egiteko txandakatzen gara, ezer arrarorik gerta ez dadin. Dena den, duela 4 edo 5 urte joaten naiz Euskal Encounterrera, eta ez da ezer gertatu inoiz.\nNola erakarriko zenituzkete topaketei buruzko aurreiritziak dituztenak?\nAlejandra: Hori da arazoa. Jendeak aurreiritziak ditu eta oso zaila da aldatzea. Ez badira etortzen, ez dute iritziz aldatuko. Senide batzuk ditut mundu hori ez dutenak gogoko. Etorri ziren behin, baina gauza bera pentsatzen jarraitzen dute: isolatuta gaudela hor, eta Euskal Encounterrak antisoziala izatea sustatzen duela.\nAnder: Arratsalde batez bizi behar da giroa. Milaka ekintza daude.\nZer da ezberdina gauez ba?\nAnder: Giroa ezin da alderatu. Musika jartzen dute. Esaterako, Eurovisioneko mutil baten kantua eta duela 7 urteko bere beste abesti baten zatia elkartu zituzten; eta Gandalfen irudi batzuekin bideoa osatu: jendea erotu zen, eta pasillora joan ginen, aulkia altxatuta, berriro jar zezaten.\nAlejandra: 22:00etan edo 23:00etan hasten da jendea berotzen. Bolumena igotzen da, jendea oihuka hasten da ertz batetik bestera: “Marcooo” eta besteak erantzuten du “Polooo”. Orduan antolatzaileak konturatzen dira gehiago nahi dugula, eta argiak amatatzen dituzte. Pantailetan gogoko dugun bideo txotxoloren bat jartzen dute ondo pasa dezagun, eta giroa berotzen denean, guztiok eskatzen dugu Gandalfen abestia, aulkiak hartu eta pasillora joateko. Jendeak korridorea betetzen du eta musikaren erritmora dantzatzen dugu. Kentzen dutenean eseri egiten gara eta txistu egiten dugu berriro jarri arte. Horrela egon gaitezke goizeko 05:00ak arte.\n"Giroa berotzen denean, guztiok eskatzen dugu Gandalfen abestia, aulkiak hartu eta pasillora joateko"\nHamaika bitxikeria gertatzen dira, beraz.\nAnder: Ni duela urte batzuk berotu eta aurreskua dantzatzera igo nintzen. Gogoan dut hanka altxatzen nuen bakoitzean jende guztiak “ueeeee!” oihukatzen zuela. Gero Laudioko herriko plazara joaten gara eta inork ez du ezer esaten.\nAlejandra: Euskal Encounterra gauez bizitzen da. Egunez jendeak atsedena hartzen du, edo saiatzen da logura gainditzen. Gauez merezi du parte hartzeak.\n5 egunak igarotzeko zer da ezinbestekoa? Zuek zer eramaten duzue?\nAnder: Ordenagailua. Nik pantaila bi eramaten ditut, bata erraldoia eta bestea normala...\nAlejandra: Red Bull (barreak), bestela ezinezkoa da. Eta lagunak, jakina. Bakarrik bazoaz ondo pasatuko duzu, baina onena lagunekin joatea da.\n5 Jesus Fernandez Dafonte omentzeko txalokada deitu dute gaur 18:00etan\n6 [IRITZIA] Rafaren omenez\nAurten ez dituzte sanprudentzioak ospatuko Aiaran


Tinder, Suitza bideo-Datazio, maitasun edo konparazio Dating apps - CHIP - BIDEO-TXATA ERAKUTSI ERRULETA!\nBaina ez da behin bat eskaera betetzen zaporea behin\nAla da Tinder, Suitzako, Topaketak bideoak edo maite Dating apps from Datazio guneak, asko diraAurki itzazu honako konparazio horiek zein hiru atari merezi sartzean eta horrek apps dira benetan merezi du. Ala da Tinder, Suitzako, Topaketak bideoak edo maite Dating apps from Datazio guneak, asko dira.\nAurki itzazu honako konparazio horiek zein hiru atari merezi sartzean eta horrek apps dira benetan merezi du.\nErabakitzeko nor nahi duzu. Bakarrik egin ahal izango duzu, jarri harremanetan beste bakar da, bada, markatu"like"ikurra. Ondoren dator, hain-izeneko"partidu", zein izango da ekarri perfekzioa. Facebook behartu: Baina ezin duzu erabili Tinder gabe Facebook kontua. Baina modu hau galderaren erantzuna emango zaie, oso azkar. Guztiak egin behar duzun da baimendu aplikazioa sartzeko zure Facebook profila, eta Tinder automatikoki ematen dizu behar duzun informazio guztia, hala nola, zure adina, izena, eta"Atsegin dut"botoia. Egiaztatu: oraina denbora ez da kide egiaztatzea. Hori dela eta, gerta daiteke kide batzuk fun sortzeko aukera emango faltsuak kontua. Kideak: batez Besteko adina kideen arteko urteetan. Ehunekoa, gizonek baino handiagoa da emakumeen, eta ehun bat. Guztira, badira, dagoeneko, bat baino gehiago milioi erabiltzaile. Tresna detektatzen zure kokapena eta erakusten du pertsona arloan.\nBaina ere egin dezakezu play bat chat kide gabe zuzeneko hit (match).\nEre gehi ditzakezu informazio gehigarri nahi zure profila, hala nola, zure interesak, itxura, edo hizkuntzak. Argazki rating: Suitza Bideo Datazio bakarra da app aukera ematen dizu ikusi argazkiak beste kide boto. Beraz, oso azkar ikusteko nola argazkiak begiratu, besteak beste. Kostua: Gabe deiturikoak"Super-Harpidetza", oso zaila da lortzeko datak. Hori ezin duzu benetan ikusi zein erabiltzaile erori dira. Free bertsioa, besterik ez Duzu ikusi osora erabiltzaileak. Gaur egun, harpidetza-kostua da - Euro aste bakoitzeko.\nBaina ez da behin aplikazioa betetzen zaporea behin\nEgiaztapena: Konfiguratu zure profila hiru mota egiaztatzea. Aukeratu ahal izango duzu konektatzeko Facebook edo esleitu sakelako telefono zenbaki bat zure kontuarekin. Abantaila da hori hitza"egiaztatu"agertuko da zure profila. Hau jakinarazpen aukera ematen dizu ikusi beste Suitzako Datazio bideoak.\nBat jasoko duzu ere"Super Botere Harpidetza"egoera.\nKideak: batez beste, kideen artean daude eta gazte. Ehunekoa gizonezkoen biztanleria da ehun.\nRadar: Radar lanak oso azkar batekin kontaktu berriak arlo honetan.\nDeskargatu erradioa, gainerako zuretzat da. Kostua: Maitasuna egiten du lan Kreditu. Birtuala txanpon eta desgaitu, beste gauza batzuen artean, profilak, bertatik jaitsi zen. Gizonen, ez dira oztopo batzuk: Gabe, nahikoa Kreditu, ia ezinezkoa da harremanetan jartzeko beste singles, bai delako postontzi da osoa edo txat bat, iragazketa izan da aktibatuta. Hori saihesteko oztopo, ez da bat VIP harpidetza egiteko, hasita euro hilean. kostua hilabete, Euro, hilabetea, Euro eta urte Euro. Egiaztapena: egiaztatzeko, bidali argazki bat eskuan kodea fabrikatzaileak. Zerbitzu-txekeak ala bidalitako irudia partiduak argazki. Jakinarazpena jasoko duzu zure profila ("Egiaztatu profila"), ordu batzuk barru. Kideak: batez Besteko adina kideen arteko gazteak eta zaharrak. Txikiagoa ehunekoa emakumeak gizonak baino. Hori dela-eta, Kudeatzailea"bakarrik oztopo jakin batzuk gizonen"instalatu zen. Ez baduzu nahi, azaleko kontzeptua Tinder, erabili behar duzu Suitzako Datazio edo maite bideoak. Ez da benetan buruz informazio gehiago profila, eta zehaztu dezakezu bilaketa-irizpideak. Da, bere gain hartu duten kideen informazio hau. Hala eta guztiz ere, arreta guztia konfidentziala aplikazioak eta kontaktuak egiaztatu erabiltzaile, delako profilak asko faltsuak dira. Ez al duzu iradokitzen zure egungo harreman gisa nahi duzun bezala izan da? Betetzen bada Maitasuna bilera irabazleak Scout, duzu asko aurkituko duzu singleak, nahiz eta zure area. Bat ere ez, hiru Dating apps zure gustura, erakutsiko dizu dugu beste Datazio guneak arrakasta.\nBesök den fria kärlek Dejting och video chat webbplats\nguneak Datazio bideo emakumeen Datazio gune Topaketak bideo-txata online difusio argazki - chat erruleta online izen-ematea gabe bideo-txata erregistroa gabe eta doan free video chat bete free free video chat online Datazio


Teknika eta Teknologia – Hala Bedi\nHala Bedi > Iritziak > mikellacalle > Teknika eta Teknologia\nTeknika eta Teknologia\nMikel Lacalle: Teknika eta Teknologia\nJoan den astean, Zapateneon, “Técnica y tecnología. Cómo conversar con un tecnolófilo” liburua aurkezteko aukera izan genuen, bai eta Adrian Almazan egilearekin ere hitz egin ahal izateko pribilegioa. Egileak, Adrian Almazan fisikari eta filosofoak, Zapateneo eta beste kolektibo batzuetako kideak, teknologiak sorkuntza sozial eta historiko bat bezala ulertzeko beharra planteatzen du, eta, beraz, gainerako sorkuntza sozial eta historikoak bezala, kritikagarriak.\nHasteko, teknika eta teknologiaren arteko bereizketa kontzeptual argia egiten du: teknikatzat gizarte ororen atributu orokor bat hartzen du, objektu teknikoak fabrikatzeko edo erabiltzeko gaitasunarekin lotzen dena, eta fabrikazio edo erabilera horri lotutako jakintzetatik bereiztezina dena. Teknologia, aldiz, gizarte moderno eta kapitalisten teknika modu berezia izango da. Ondoren, teknologiari buruz onartuta ditugun ideia oker guztien errepasoa egiten du, biologiaren, antropologiaren, historiaren, soziologiaren eta filosofiaren ikuspuntutik, ideia horiek desmuntatzeko asmoz.\nEra berean, aurrerapenaren mitoa ere desmuntatzen du, gaur egun oraindik ere gure benetako egoera larria zein den ulertzea eragozten diguna. Teknologiaren ahalguztiduntasunean dugun konfiantza irrazionala dela eta kolapsora gero eta bizkorrago garamatza; erlijio berri bihurtuta, gure gaitz guztiei, baita heriotzari ere, aurre egiteko gai izango garela agintzen diguna. Teknikaren (eta teknologien) neutraltasunaren kontzepzioa erabat faltsua dela ere argudiatzen du, eta determinismo teknologikoaren edozein tentazioz ohartarazten gaitu.\nLiburuaren azken atalean, Bong Joon-ho zinema zuzendari hegokorearrak sortutako “Rompenieves” trena agertzen da, kapitalismoaren metafora bikaina… eta emergentzia-balazta lehenbailehen aurkitu behar dugu! Horretarako formula magikorik ez dago. Kontua litzateke, bai, gutxiago ekoiztea, gutxiago kontsumitzea, gehiago ulertzea, gehiago partekatzea, gehiago maitatzea… elkarrekin egin behar dugun bidea.\nGaur egun, gure gizarte-mugimenduetan (eta gizartean, zabalago), teknologia partikularrei buruzko hainbat eztabaida gertatzen dira (ingeniaritza genetikoaren erabilerak, biologia sintetikoa, nanoteknologiak, geoingeniaritza, energia nuklearra, “Hidrogeno berdea” eta abar luze bat), baina sakoneko hausnarketa gutxi dugu. Liburu honek esparru kritiko bat emateko balio du, teknolofiloekin elkarrizketak hobeto bideratzeko balio dezakeena. Oso ondo dokumentatutakoa, ederki argumentatua eta erraz irakurtzeko modukoa. Digitalizazioa ezartzen ari zaizkigun garai honetan liburu guztiz beharrezkoa…\n← Se os ve el plumero\nCrónicas de una Lesbiana: Dimitris Kalogianni… una rosa que no han permitido florecer →


Giuseppe Mazzini - Wikipedia, entziklopedia askea.\n3Italia Mazziniren arabera\n4Italiaren batasunari buruz\nGenova, 1805eko ekainaren 22a\nPisa, 1872ko martxoaren 10a (66 urte)\npolitikaria, filosofoa, idazlea, kazetaria eta literatura-kritikaria\nGiuseppe Mazzini (Genova, Italia, 1805eko ekainaren 22a – Pisa, Italia, 1872ko martxoaren 10a), filosofoa eta italiar politikari abertzale eta iraultzaile errepublikazalea izan zen. Haren ideia eta jarduera politikoek eragin nabaria izan zuten Italiako Erreinuaren sorreran; Italiako hainbat auzitegitan ezarri zizkioten kondenen ondorioz, ordea, ihesean ibili behar izan zuen hil arte. Mazziniren teoriak oso garrantzitsuak izan ziren XIX. mendeko Europan estatu demokratiko eta errepublikanoen aldeko mugimenduetan. Giuseppe Garibaldi, Viktor Emanuel II.a Italiakoa eta Camillo Bensorekin batera, aberriaren aitatzat hartua dago Italian.\nGenovan egin zituen abokatu ikasketak eta bertan aritu zen abokatu, tarteka hainbat aldizkaritan idazten zuela. 1830ean carbonari elkartean sartu zen; atxilotu zuten baina alde egin eta Marsellara joan zen. La Giovine Italia elkartea sortu zuen han, 1831n. Italia batu, libre eta errepublika egiturakoa eskaintzen zuen elkarte horren programak. Italiako zenbait estatutako agintariak botatzeko bi matxinada ahalegin egin zituen 1831n eta 1834an, baina ez zitzaizkion nahi bezala atera eta Suitzara joan zen bizitzera. 1837an Londresa aldatu zen. Handik ere lehengoan segitu zuen. Frantziako 1848ko iraultzaren ondoren, Milana joan zen eta heroi gisa hartu zuten. Erromako Errepublikako hiru agintarietako bat izan zen. Erroma Frantziako gudarosteen eskuetan erori zenean, Londresa ihes egin zuen berriro. Beste matxinada batzuetan eta Garibaldirenetan ere hartu zuen parte. Italia batzeak poz eman zion baina monarkiaren kontra egon zen beti. Parlamentario ere izan zen, baina ez zen bileretara behin ere joan. 1870ean berriro atxilotu zuten, Garibaldiren matxinadan parte hartu zuela salaturik.\nAberriaren kontzientzia[aldatu | aldatu iturburu kodea]\n"Nazioak elkarteak dira eta elkartze horren arrazoiak honakoak dira: hizkuntza, geografia, historian jokatu izan duten rola eta abar. Baina, betiere, printzipio bera onartzen dute eta batutako inperioaren eskubidearen bidean doaz zehaztutako helmuga bakarra lortzeko helburuarekin.\nMazziniren iritzira, nazio batek printzipio fisikoak, hautemangarriak, objektiboak ditu:\n« Hizkuntza batek, geografia-baldintza jakin batzuek edo historiak emandako zeregin batek biltzen dituen banakoen elkartea da nazioa; nazio bateko banakoek printzipio jakin bat onartzen dute, eta inperio bateratuaren eskubidea baliatuz, muga jakin bakar baten bila abiatzen dira. »\nItalia Mazziniren arabera[aldatu | aldatu iturburu kodea]\n« 21-22 milioi biztanleko herria gara, antzina-antzinatik izen bera duena (italiar herria); Jainkoak inoiz marraztutako muga naturalik ederrenen artean bizi gara (itsasoa eta Europako mendirik garaienak); hizkuntza berean mintzatzen gara, sinismen, usadio eta ohitura berak ditugu, harro gaude Europako historiako iragan politiko, zientifiko eta artistiko loriatsuena izan baitugu.\nEz dugu ez banderarik, ez izen politikorik, ezta tokirik ere europar nazioen artean. Zortzi estatu independentetan zatikaturik gaude, aliantzarik gabe, helmuga bateraturik gabe, harreman antolaturik gabe. Ez dago adierazpen-askatasunik, ezta elkartzeko edo hitz egiteko askatasunik ere, ezer ere ez. Estatu horietako bat, penintsularen laurdena hartzen duena, Austriaren menpean dago, eta gainerakoak haren eraginpean daude, itsu-itsu.\nItaliaren batasunari buruz[aldatu | aldatu iturburu kodea]\n« Nazioa ez zen sekula existitu, hori diote; beraz, sekula ezingo da existitu. Baina guk, arazo hori gure ikuspegitik aztertuta, ondokoa adieraziko dugu: nazioa ez da orain arte existitu; beraz, etorkizunean existi daiteke. Gizateriaren alde gauza handiak egiteko duen herriak inoiz edo behin nazio bilakatu behar du. »\nMazzini, Italiaren batasunari buruz, 1861.\nWikimedia Commonsen badira fitxategi gehiago, gai hau dutenak: Giuseppe Mazzini\nGutenberg proiektua: 33687\nOrriaren azken aldaketa: 19 abendua 2020, 14:48.


Lynde - Wikipedia, entziklopedia askea.\n50°42′46″N 2°25′09″E / 50.7128°N 2.4192°E / 50.7128; 2.419250°42′46″N 2°25′09″E / 50.7128°N 2.4192°E / 50.7128; 2.4192\nEbblinghem, Sercus, Staple, Wallon-Cappel, Blaringhem eta Renescure\n371 (%48.4) 387 (%50.5)\nLynde Frantziako udalerria da, Nord departamenduan dagoena, Frantzia Garaia eskualdean. 2013an 641 biztanle zituen.\n2007an Lynde udalerrian erroldatutako biztanleak 641 ziren. Familiak 221 ziren, horien artean 38 pertsona bakarrekoak ziren (23 bakarrik bizi ziren gizonak eta 15 bakarrik bizi ziren emakumeak), 69 seme-alabarik gabeko familiak ziren, 110 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 245 etxebizitza zeuden, 230 familiaren etxebizitza nagusia ziren, 2 bigarren erresidentzia ziren eta 13 hutsik zeuden. 238 etxeak ziren eta 7 apartamentuak ziren. 230 etxebizitza nagusietatik 212 bere jabearen bizilekua ziren eta 18 alokairuan okupaturik zeuden; 1ek gela bat zuen, 8 etxek bi zituzten, 21 etxek hiru zituzten, 53 etxek lau zituzten eta 147 etxek bost zituzten. 207 etxek euren parking plaza propioa zuten azpian. 74 etxetan ibilgailu bat zegoen eta 145 etxetan bat baino gehiago zituzten.\nLynde udalerriko biztanleria-piramidea 2009an .\n2007an lan egiteko adina zuten pertsonak 442 ziren, horien artean 321 aktiboak ziren eta 121 inaktiboak ziren. 321 pertsona aktiboetatik 300 lanean zeuden (178 gizon eta 122 emakume) eta 22 langabezian zeuden (10 gizon eta 12 emakume). 121 pertsona inaktiboetatik 46 erretiraturik zeuden, 41 ikasten zeuden eta 34 "bestelako inaktibo" gisa sailkaturik zeuden.\n2009an Lynde udalerrian 241 unitate fiskal zeuden, 674 pertsonek osaturik. Pertsona bakoitzeko diru-sarrera fiskalaren mediana urteko 17.391 euro zen.\n2007an zeuden 17 komertzioetatik, 3 bestelako produktu industrialen fabrikazioko enpresak ziren, 7 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 3 ostalaritza eta jatetxe enpresak ziren, 1 finantziazio enpresa zen eta 1 zerbitzu enpresa zen.\n2000. urtean Lynde udalerrian 19 nekazaritza-ustiategi zeuden, 624 hektarea erabiltzen.\nEbblinghem (2,3 km)\nSercus (2,7 km)\nBlaringhem (2,7 km)\nRenescure (3,8 km)\nWallon-Cappel (4,2 km)\nRacquinghem (4,9 km)\nWittes (5,2 km)\nBoëseghem (5,8 km)\nBNF: 15266939d (data)


«Halako ekimenak ezagutaraztea onuragarria da, bai Ereñotzurentzat, baita euskaltzaleentzat ere» - Astigarraga - Kronika.eus\nKronika - Erredakzioa 2017-10-07 02:00\nBenito Ansola Saria emango dizute Euskalzaleen Topaguneak eta Euskal Zine Bilerak hilaren 21ean. Pozik?\nNoski, gustura. Inolaz ere ez nuen espero halako errekonozimendurik, halako saririk ematea, eta beraz, atsegin haundiz jasotzen dut sari hau, baina baita erantzukizun haundiarekin ere. Azkeneko hiru proiektuetan ikusitako lanak oso politak izan direla eta horrek ematen dizu beldur apurtxo bat zuk ere halakoren bat egiteko.\nEta zer-nolatan aurkeztu zinen sariketa honetara?\nAurreko edizioetara ere aurkeztu naiz eta ez dut zorterik eduki, baina aurten erabaki nuen kajoitxo batean neukan ideia berreskuratzea. Eta aurten tokatu egin zait!\nAipatu duzun gaia Ereñotzuko Atsolorrarena da. Zu, hemen, Astigarragan bizita, nola izan zenuen gai honen berri?\nOrain dela 3-4 bat urte ezagutu nuen ideia, eta egunkariak eta abar irakurrita sakondu dut. Ideia oso erakargarria iruditu zitzaidan irakurri ahala eta nolabait zinearekiko harreman bat ikusi nion. Indar horrekin, ikus-entzunezko zerbait sortzeko beharra sortu zait nire barrenean.\nOrduan, nola dago proiektua? Egon al zara Ereñotzun?\nNire kabuz egon naiz, baina oraindik informazioa, dokumentazioa… besterik ez dut bildu; une honetan aurreprodukzioan bainabil. Pixka bat ahalegintzen ari naiz informazio gehientsuena jasotzen nahi dudana aurkezteko, eta saiatzeko nik nahi dudana egiten. Gerora ere ikusiko dugu ea ze aukera ditugun, eta zer-nolako harrera duen jendearengan. Aurreko astean jaso nuen berria eta oraindik ere ez dut askorik egin, baina apurka-apurka datozen asteetan saiatuko naiz pixka bat proiektua jendeari aurkezten eta ea zer-nolako harrera daukan eta zer-nolako prestutasuna daukaten laguntzeko.\nHortaz, aurreprodukzioan zaude. Zein izango dira hurrengo pausuak?\nPixka bat jakinaraztea jendeari proiektua eta ea zer iruditzen zaien, zer-nolako harrera daukaten. Nik uste dut pozik egongo direla; halako ekimena, euskal kulturaren aldeko zerbait egitea, nik uste pozik egoteko modukoa dela eta denon artean zaindu beharreko gauzak direla. Ez bakarrik beraiek mantendu behar dutena, hori ezagutarazi behar dela; bai euskal kideei, baita gure mugetatik kanpo ere. Hemendik kanpo ere jakin beharko lukete, nire usteetan, zer-nolako ekimenak mugitzen diren gure herrian gure kultura babesteko eta bultzatzeko. Hori da, nik uste, gehien azaleratu behar duguna.\nEta zertarako aukera emango dizu 3.000 euroko beka honek?\nNolabait nire ideia edo proiektuaren ideia da gaur egungo Atsolorraren eta iraganeko Atsolorraren arteko paralelismoak bilatzea, eta horretarako, gustatuko litzaidake errekreazioak egitea aktoreekin. Orduan, saiatuko naiz jasotako dirua pixka bat ‘fikziozkoak’ diren halako gauzetarako bideratzen, eta gero, beharrezko material teknikoan ere joango da dirua. Bestalde, badaude bestelako gastuak: janarietarako, bidaietarako… Azkenean, 3.000 euroko bekak gauza askotarako eman diezazuke aukera. Eta horregatik, eskertzen da.\n«Ereñotzuko Atsolorrak piztu du beste herri batzuetan ere iraganean burutzen zen ekintza hori berreskuratzeko beharra»\nDokumentala eta fikzioa nahastuko dituzu, orduan?\nHori da. Dokumentala izango da, peto-petoa, baina iraganeko Atsolorraren inguruan hitz egiten dugunean sartuko ditugu errekreazioak edo fikziozko ataltxoak, iraganeko errealitatea hobeto irudikatzeko.\nUztailaren 1era arte daukazu epea lana osatzeko, nola ikusten dituzu datak?\nOndo. Berehala hasita, behin harremanak finkatuta, nik uste dut denbora dexente dagoela. Normalean, nik dakidala, Atsolorrak apirilean ospatzen dira eta hori izango litzateke azkeneko pausotxoa. Egun hori baino lehen dagoeneko finkatuta izan behar ditugu elkarrizketak, testigantzak eta herriaren irudiak. Azkeneko bi hilabeteak, maiatza eta ekaina, izango lirateke muntaketa lanak egiteko, eta nola ez, lana aurkezteko. Ez dut uste uztailaren 1era arte iritsiko garenik, saiatuko naiz pixka bat lehenago bukatzen, ekainaren erdialderako edo. Urduritasuna saihesteko, batez ere.\nPluralean hitz egiten duzu, zu bakarrik zaude proiektu honetan?\nMomentuz, bai. Baina GU esaten dut, azkenean ez delako nire proiektua bakarrik; jende askok parte hartuko du hemen, eta horregatik ari naiz GUtaz. Nire ideia da, baina beste batzuengatik. Ez da nik neuk berez izandako ideia, baizik eta hor zegoen ideia, eta horregatik ez da nirea. Ni saiatuko naiz hori pixka bat ezagutarazten edo horretan ahalegintzen, behintzat.\nZuk ze harrera uste duzu izango duela honek Ereñotzuko herritarrengan?\nNik uste dut ona izango duela. Lehen aipatu dudan moduan, nik uste dut halako ekimenak harro egoteko modukoak direla. Azkenean ez da zuretzat bakarrik den ohitura bat, baizik eta nik uste dut ongarria dela ezagutaraztea, bai Ereñotzuko herriarentzat bere etorkizuna babesteko, baita euskaltzaleentzat ere. Eta dakidanez, Ereñotzuko Atsolorrak piztu du beste herri batzuetan ere iraganean burutzen zen ekintza hori berreskuratzeko beharra. Adibidez, Oiartzunen ere hasi dira egiten eta Bizkaiko Urduñan ere bai. Baina nik uste dut Ereñotzu izan dela antzindaria; beste herriek, ikusita zer-nolako garrantzia eduki duen, beraiek ere animatu egin dira, eta erabaki dute aurrera eramatea.\nEta muntaketa osoa zuk egingo duzu, ezta?\nBai, hori bai. Artisautza lana da, baina izugarri gustatzen zait halako erantzukizuna hartzea eta azkenean muntaketa da gauza oso partikularra. Printzipioz, 17-18 minutuko lana izango da, baina gerora ikusiko dugu ea nola egingo dudan eta zenbateko materiala daukadan.\nBukatzeko, Sari hau jaso duzu, eta ekoitziko duzu zure proiektua. Baina etorkizunerako ze asmo daukazu?\nEstreinaldia datorren urteko Zine Bileran egiteko asmoa daukat; izan ere, hori da Sariaren baldintzetako bat. Eta hortik aurrera, espero dut proiektua aurkeztea bai Euskal Herriko zine jaialdietan, baita gure mugetatik kanpo ere. Kanpoan, uste dut dokumental jaialdietan izango duela ibilbidea.